MŽPN: Zločini prema ženama i devojkama ne smeju proći nekažnjeno - JuGmedia\nU Vranju je u subotu, 20. februara , dvadesetsedmogodišnjoj devojci, u centru grada i pred očevidcima, brutalno oduzet život od strane muškarca. U isto vreme kada se ubistvo desilo, tim SOS Telefona Vranje smestio je još jednu ženu u Sigurnu kuću, zbog direktnih pretnji ubistvom od strane supruga. Ovi događaji pokazuju nam koliko su nasilje i degradiran položaj žena duboko ukorenjeni u našoj okolini, navodi se u saopštenju Mreže žena protiv nasilja iz Vranja.\n„Podaci za poslednje 2 decenije govore o više od 300 ubijenih žena. Od 2014. godine u Pčinjskom okrugu ubijeno je 13 žena. Ubice su najčešće muškarci, a najveći broj ubistava počinjen je vatrenim oružijem i nožem. Brojke mogu biti i veće, jer su podaci prikupljani iz medijskih izveštaja, a zvanična statistika o broju femicida u Srbiji još ne postoji. Ovo upućje na to da brojne zakonske mere i strategije usmerene na sprečavanje i suzbijanje nasilja prema ženama nisu na adekvatan način odgovorile“, kaže se dalje u saopštenju.\nOva organizacija postavlja pitanje da li se ubistvo 27-ogodišnje devojke moglo sprečiti?\n„Napominjemo da je izvršilac ovog brutalnog čina nad jednom mladom devojkom čovek, koji je već ranije osuđivan za ubistvo žene, kao i za pokušaj ubistva. Mediji navode da je ubica povratnik sa ratišta i da je u jednom od predhodnih sudskih postupaka detaljno objašnjavao ratne strahote. Treći brutalni napad potvrđuje manjkavost sistema u kome nisu razvijene procedure praćenja i kontrole bivših osuđenika za nasilje prema ženama i devojčicama i povratnika sa ratišta, i dobre procene bezbednosnih rizika“,\nMreža žena protiv nasilja-MŽPN, SOS Telefon i Kutak za devojke Vranje najoštrije osuđuju reagovanje okoline na ovaj događaj, kao i senzacionalizam prisutan u medijima, koji traže krivicu u devojci, čak i kada je brutalno ubijena.\n„Pozivamo sve sugrađane, ali i medije i predstavnike institucija da uoče jednu važnu činjenicu, da je u pitanju FEMICID, i da je jedan ženski život brutalno oduzet. To što je devojka „bila čuvena po lepoti“ , isticanje da je ovo „zločin iz strasti“, kao i nagađanja da li je ili nije bila u partnerskom odnosu sa ubicom nikako nisu, niti ikada smeju biti isticani u kontekstu ovog brutalnog čina i ne smeju biti isticani kao povod ili opravdanje bilo kakvog nasilja prema devojkama. Tražimo direktnu odgovornost nadležnih institucija“, zaključuju u saopštenju i dodaju da žrtva nikad nije kriva, odgovornost je na nasilniku.


Fitness klub “ZONA” klub koja pomaže ljudima da se osećaju bolje u svakodnevnom životu. Kao klub - i zdravstveni partner takođe smo klub koji pomaže drugim kompanijama da se osećaju bolje . Ovo smo postigli zato što smo organizacija sa ciljem da naši članovi treniraju redovno. Pored toga nudimo i moderni zdravstveni klub sa najboljom opremom, najbolje programima i uslugama i, iznad svega, oazu koja trening pretvara u pravo zadovoljstvo.\nOsnovna delatnost Fitness kluba “ZONA” je očuvanje i poboljšanje zdravlja ljudi. Vežba neće samo povećati vaše ukupne performanse na poslu ili kod kuće , nego će takođe poboljšati vaše zdravlje i blagostanje. Kako naš svakodnevni život sve više i više podrazumeva nedostatak vremena , stresa i neaktivnosti, naša ponuda postaje sve više i više važna , ne samo za pojedinca, već i za korporacije koje razumeju da ne postoji kontraindikcija između ulaganja u svoje zaposlene i zarađivanja novca . Naprotiv, to je velika prednost – kada se zaposleni osećaju dobro kompanija takođe radi dobro.\nKao i sa svim aspektima vašeg poslovanja , imate mogućnost da birate iz niza izbora koji vam omogućava fleksibilno, ciljano i efikasno donošenje odluka . Bilo da je vaša kompanija velika ili mala , mi nudimo opciju članstva koje je baš za vas.\nPrivatno članstvo (kroz mesečno fakturisanje ) – Ova opcija omogućava kompaniji da plaća mesečno , umesto da se celokupan iznos plaća odjednom , i zasniva se na dogovorenom periodu od 12 meseci. Ako u bilo koje vreme novi radnik želi da se pridruži fitnes centru ,članstvo će važiti do krajnjeg datuma sporazuma i dodati iznos će biti pripojen ukupnom na mesečnoj fakturi . Najmanje 10 članstava je neophodno za ovu opciju da se prijave.\nOtvoreno Korporativno članstvo -Otvoreno Korporativno članstvo podrazumeva takvo članstvo koje se može deliti između radnika. Jedna Otvorena Karta daje pristup jednoj osobi dok god koristi usluge. Ova opcija je idealna za mala i srednja preduzeća, kao i veće korporacije koje su u potrazi za fleksibilnim fitnes rešenjima.\n•\tKompanija plaća za deo članstva preko fakture. Preostali iznos se oduzima na mesečnom / kvartalno od zarade svakog zaposlenog.\n•\tKompanija plaća za deo članstva preko fakture. Zaposleni plaća preostali iznos u celosti , kada preuzme svoju člansku kartu .\n•\tZaposleni plaća punu cenu za članstvo , kada preuzme kartu u Fitness klubu "Zona", a zatim dobija povraćaj od strane kompanije pokazujući račun.\n•\tKompanija ne doprinosi finansijski članstvu, ali pregovara korporativnu cenu i potpisuje ugovor u ime svojih zaposlenih.\nPre nego što spomenemo cenu, verujemo da je bitno da se sastanemo i porazgovaramo o vašim potrebama i ciljevima. Time možete biti sigurni da ćete kupiti pravu vrstu članstva. U isto vreme možete videti objekte , upoznati tim i dobiti osećaj za klub. Da bi seorganizovao sastanak samo pozivite ili nas kontaktirajte putem e-mail-a.


Aktivnosti | Alijansa za EU\nPredstavnici civilnog društva uručili alternativne odgovore na 716 pitanja iz Upitnika EK za BiH\nAlijansa za evropske integracije (A4EU) danas je ambasadoru EU u BiH Lars-Gunnar Wigemarku uručila izvještaj civilnog društva pod nazivom “Alternativni odgovori na 716 pitanja iz Upitnika Evropske komisije za BiH”. Odgovore su pripremile organizacije civilnog društva iz cijele zemlje, uz podršku Tehničke pomoći EU organizacijama civilnog društva u BiH (TACSO). Ambasador Wigemark je pozdravio izvještaj, naglašavajući da on pokazuje da civilno društvo u BiH ozbiljno uzima proces integracije.\nUskoro će biti objavljen dokument i na b/h/s jezicima. Želja nam je da se sa sadržajem ovog dokumenta upozna što veći broj građana, organizacija, privrednih subjekata, medija, predstavnika vlasti u BiH na svim nivoima i drugih.\nU toku septembra 2017. godine održaće se još dva sastanka radnih grupa Alijanse. Prvi će biti održan u četvrtak, 28. septembra u Sarajevu, u hotelu „Bosnia“. To je prvi sastanak Radne grupe 5 koja je oformljena u okviru Alijanse za EU integracije, a bavi se pitanjima „Socijalne politike i zapošljavanja“.\nCilj sastanka je međusobno upoznavanje članova Radne grupe koji su dostavili odgovore na pitanja iz poglavlja 19, te osvrt na pitanja iz pomenutog poglavlja iz Upitnika Evropske komisije – “Socijalna politika i zapošljavanje”, koje je Fondacija za socijalno uključivanje u Bosni i Hercegovini, kao koordinator Radne grupe 5, prikupljala tokom avgusta i septembra.\nU Sarajevu, 13. septembra održan je sastanak na kom su učestvovali predstavnici radne grupe 8, koji su odabrali da daju alternativne odgovore na Upitnik Evropske komisije na pitanja koja se bave odgovornošću institucija. Pitanja se odnose na Javne nabavke (poglavlje 5), Pravosuđe i osnovna prava (poglavlje 23) i Pravdu, slobodu i sigurnost (poglavlje 24). Na sastanku koji je održan u hotelu Astra, predstavnici organizacija civilnog društva su imali priliku da se međusobno upoznaju, te detaljno prođu kroz sumirane odgovore na upitnik koji se odnose na tri oblasti koje pokriva radna grupa 8. Tokom sastanka su razmotreni I usaglašeni odgovori iz Upitnika EU koji se odnose na gore pomenuta poglavlja.\nNakon sastanaku u Bihaću i Travniku inicijativa „Alijansa za EU integracije“ predstavljena je u još 5 gradova širom Bosne i Hercegovine. Regionalni sastanci održani su u Bijeljini 03.maja, u Foči 04.maja, u Sarajevu 10.maja, u Mostaru 12.maja i u Banja Luci 15.maja. Ciljevi ovih sastanaka ostali su isti, a prije svega ostvarena je želja organizatora (ACED i CCI) da u neposrednom kontaktu sa potencijalnim članicama Alijanse predstave ulogu ove inicijative.


KRIZA NA GRANICI, AGONIJA NA NIČIJOJ ZEMLJI: POKUŠAJ PROBOJA I ŠTRAJK GLAĐU - Magločistač\nPočetna Aktuelno KRIZA NA GRANICI, AGONIJA NA NIČIJOJ ZEMLJI: POKUŠAJ PROBOJA I ŠTRAJK GLAĐU\nPostavio/la: MagločistačObjavljeno: 15.09.2015 Kategorija: AktuelnoNema komentara\nMagločistač“ prenosi najzanačjnije agencijske vesti nakon zatvaranja mađarske granice za izbeglice s Bliskog istoka\nU Mađarskoj pokrenut postupak protiv 250 izbeglica zbog oštećenja ograde\nIzbeglice su danas predale više od 70 zahteva za azil u Mađarskoj, od čega su vlasti odbile oko 40 zahteva, dok je na osnovu novog, strožijeg zakona o državnoj granici pokrenut postupak protiv 250 izbeglica koji su osumnjičeni, između ostalog, i za oštećenje ograde, izjavio je glavni savetnik premijera Mađarske Đerđ Bokondi. On je na prelazu Reske za televiziju M1 rekao da Mađarska policija sa odgovarajućim snagama obezbeđuje ogradu na granici sa Srbijom kod Reskea, gde, kako je rekao, oko stotinu predvodnika izbeglica zagovara odbijanje predaje zahteva za azil.\nIzbeglice ne žele da se vrate u kamp u Kanjiži\nJedan broj izbeglica krenuo je autobusima iz Horgoša nazad u Kanjižu. Neki od njih se još uvek nadaju da će Mađarska otvoriti granicu i pustiti ih unutra, dok su se neki od njih uputili prema Hrvatskoj, prenosi mađarska televizija M1.\nMinistar za socijalna pitanja Aleksandar Vulin rekao je novinarima da će situacija na Horgušu biti rešena kada Mađarska počne da se ponaša kao civilizovana država, otvori granice i omogući izbeglicama da zatraže azil.\nPrema njegovim rečima, izbeglice ne žele da se vrate u kamp u Kanjiži i poručio da će Srbija obezbediti izbeglicama vodu, hranu, lekove, toalet i sve što je neophodno.\nGranični prelaz Bački Vinogradi ponovo otvoren\nGranični prelaz Bački Vinogradi – Ašothalom ponovo je otvoren za putnički saobraćaj, saopštila je Policija Mađarske.\nMađarska otvara punkt za registraciju na granici\nNa srpsko-mađarskoj granici, 200 metara od glavnog prelaza Horgoš, veoma brzo biće otvoren punkt za registraciju izbeglica, izjavio je ministar Aleksandar Vulin.\nVulin je nakon razgovora sa predstavnicima mađarskih vlasti i izbeglicama objasnio da izbeglice moraju da oslobode auto-put na tlu „ničije zemlje“, a na punktu koji će biti otvoren oni će moći da uđu u Mađarsku, ali tek nakon registracije.\nMnogi od njih, međutim, odbijaju registraciju, rekao je Vulin i dodao da oni uvek mgu da budu vraćeni u prihvatne centre u Srbiji.\nInače, Srbija ne može da gradi trajne prihvatne centre za izbeglice sa Bliskog istoka, rekao je ranije danas Vulin koji je obišao izbeglice na graničnom prelazu Horgoš 1 i 2.\nPrivremenih centara u Srbiji ima i izbeglice, koje ne budu primljene u Mađarskoj mogu biti raspoređene u Subotici, Kikindi, Somboru ili Šidu.\nGovoreći o broju izbeglica u Srbiji, Vulin je rekao da se trenutno u prihvatnom centru u Preševu i Miratovcima nalazi oko 1.700 izbeglica, kao i da se očekuje da će vozom iz Đevđelije stići još 1.000 njih.\nOn je naveo da u Beogardu trenutno ima još 300 do 400 izbeglica, na Horgošu oko 1.000, a u prihvatnom centru u Kanjiži ne više od 50 njih.\n„Srbija ne može da naredi Mađarskoj državi ništa, to očigledno neka viša sila od Srbije može ili mora da uradi,“ kazao je Vulin.\nOgrada i ka Rumuniji\nMađarska vlada je odlučila da počne pripremne radove za produženje ograde prema Rumuniji, saopštio je danas šef mađarske diplomatije Peter Sijarto. „Doneli smo odluku da počnemo pripremne radove na izgradnji ograde duž mađarsko-srpsko-rumunske granice na razumnu dužinu ukoliko se migracioni pritisak pomeri u pravcu Rumunije“, rekao je Sijarto na konferenciji za novinare, preneo je Rojters.\nŠtrajk glađu na ničijoj zemlji\nIzbeglice i migranti sa Bliskog istoka, kojima je Horgoš prepreka na putu ka zemljama zapadne Evrope, započeli su štrajk glađu i zahtevaju da ih mađarska granična policija i vojska puste preko graničnog prelaza, javlja reporter B92 sa lica mesta.\nGrupa izbeglica uzvikuje „Otvorite, otvorite“.\nMađarska je izbeglicama poručila da azil potraže na drugom mestu ili da se vrate u zemlje iz kojih su došle.\nU toku prepodneva su na graničnom prelazu Horgoš propuštane grupe izbeglica i ostali putnici. Zadržavanje je bilo oko 20 minuta, uz obaveznu registraciju izbeglica i stroge kontrole putničkih vozila.\nNajmanje hiljadu izbeglica, koji su noć proveli na graničnom prelazu Horgoš 2, koji je takođe zatvoren, krenuli su oko podneva prema graničnom prelazu Horgoš, po uputstvu mađarske granične policije.\nMađarska je uspostavila dve tranzite zone za obradu zahteva za azil izbeglica duž mađarsko-srpske granice, gde će zahtevi biti obrađeni u roku od nekoliko sati, naveo je portparol mađarske vlade.\nIzbeglice mogu da podnesu zahtev od 6 do 22 sata svakog dana, a tranzita zone će slično raditi i na aerodromima.\nOni koji ne podnesu zahtev za azil, moraće odmah da se vrate u Srbiju, dok oni koji nisu registrovani sa zahtevom za azil u Srbiji ili Makedoniji, a što će im biti traženo, njihovi zahtevi će automatski biti odbijeni u Mađarskoj, prenela je agencija Rojters.\nOstalima će zahtevi za azil biti obrađeni u roku od 24 sata i ukoliko se to ne desi, biće im obezbeđen smeštaj do maksimalnog roka za rešenje njihovog podnetog zahteva do osam dana.\nVulin: „Situacija može izmaći kontroli“\nSituacija sa izbeglicama sa Bliskog Istoka na srpsko-mađarskoj granici se usložnjava, rekao je ministar rada i dodao da bi situacija mogla da izmakne kontroli.\nAleksandar Vulin je na graničnom prelazu Horgoš 1 rekao novinarima da je taj granični prelaz trebalo da bude otvoren i da omogući izbeglicama da zatraže azil.\n„Mađarska vlada je bez obaveštenja srpskih organa zatvorila Horgoš 1 i sada se situacija ovde usložnjava“, rekao je Vulin.\nMinistar je dodao da migranti pristižu sa svih strana i da ih na „ničijoj zemlji“ ima preko 1000.\n„Ovde će sada biti doneta voda i hrana kako bi im se pružila prva pomoć“, rekao je Vulin istakavši da ovaj problem ne može biti rešen bez saradnje s mađarskom stranom.\n„Još juče su govorili da će zatvoriti granicu za ilegane prelaske, ali ne i za one koji žele da izraze nameru za azilom. Ali kao što vodite od toga nema ništa. Ovo je direktno kršenje reči mađarske vlade“, rekao je Vulin.\nPrve izbeglice stižu u Hrvatsku\nNakon što je Mađarska odlučila da zatvori svoje granice, volonteri na grčko-makedonskoj granici izbeglicama dele letke s alternativnim rutama.\nKarte na lecima pripremila je fejsbuk grupa „Aviod Hungary – Migration news“ (Izbegavajte Mađarsku – vesti o izbeglicama).\nNa grčko-makedonskoj granici, s makedonske strane, volonteri su izbeglicama počeli da dele letke i usmeravaju ih prema navedenim alternativnim pravcima, kako ne bi krenuli put Mađarske i „zapeli“ na tamošnjoj granici koju čuvaju teško naoružani policajci, koju nadleću helikopteri i gde su već počela prva privođenja.\nNačelnik Uprave za granicu Ministarstva unutrašnjih poslova Hrvatske Zlatko Sokolar smatra da postoji realna mogućnost da izbeglice, nakon što je Mađarska zatvorila granicu prema Srbiji, krenu prema Hrvatskoj na čijoj je granici, kako kaže, za sada mirno – bez pokušaj ilegalnih prelazaka.\nMeđutim, hvatski Dnevnik upozorava da se na tom području u Hrvatskoj nalaze brojna minska polja.\nU Kanjiži bez izbeglica, UNHCR pomaže\nNa graničnom prelazu Horgoš, koji je zatvoren sa mađarske strane, nalazi se oko 700 izbeglica, dok je prihvatni centar u Kanjiži prazan, saopštio je UNHCR.\n„Ljudi još uvek čekaju na Horgošu, mada je zatvoren. Ljudi čekaju, ne znaju šta da rade jer je do negde kasno u noć Mađarska još prihvatala izbeglice. Sada ne znamo kako će ići dalje. Svi čekaju da vide šta će biti“, rekla je portparolka Visokog komesarijata UN za izbeglice Melita Šunjić.\nOna je rekla da je ljudi na tom prelazu sve više, kao i da se situacija menja iz minuta u minut.\nMelita Šunjić je rekla da UNHCR dostavlja izbeglicama hranu, vodu i ćebad, a da će od razvoja situacije zavisiti da li će država morati da preduzme korake na zbrinjavanju izbeglica na samoj granici.\n„Sada je još rano reći kako će se situacija razvijati, ali naravno da treba pomoći tamo gde je potrebno“, rekla je Šunjićeva, koja je viši regionalni službenik UNHCR-a za odnose sa javnošću.\nOna je rekla da u prihvatnom centru u Kažnjiži, koji je danas posetila sa šefom misije UNHCR-a Hansom Šoderom, postoje sve mogućnosti za zbrinjavanje, poput šatora, toaleta i tuševa.\n„Međutim, nikoga nema, ljudi su prestali da dolaze ovamo i svi hrle prema granici“, rekla je Melita Šunjić.\nUpitana kakav će sada biti pravni status izbeglica u Srbiji, odnosno da li će morati da podnesu zahtev za azil zbog dužeg boravka u Srbiji, ona je rekla da je to pitanje za srpske vlasti, odnosno da odluče kako će reagovati.\n„Ako se ide samo po slovu zakona, oni u roku od 72 sata moraju podneti zahtev za azil. Ali Srbija je do sada pokazala dosta fleksibilnosti, dosta humanosti, pa se nadamo da će se i za to naći rešenje“, rekla je portparolka UNHCR-a.\nMelita Šunjić je rekla da će priliv izbeglica verovatno ostati isti kao do sada i da za sada nema podataka da su počeli da koriste druge pravce za ulazak u EU.\n„Juče je 2.000 prešlo granicu u Preševu i oni će se pre ili kasnije ovde pojaviti“, rekla je ona.\nUhapšeno 16 osoba zbog presecanja žice\nKako javlja mađarska državna televizija M1, grupa izbeglica je u ataru blizu prelaza Reske – Horgoš presekla bodljivaku žicu i probila ogradu, nakon čega su ušli u Mađarsku.\nSama granica je i fizički zatvorena nakon što je, nakon izgradnje orgrade, zatvoren poslednji prolaz koji su izbeglice koristile, a to je pruga Subotica – Segedin, na koju je juče u popodnevnim časovima postavljen vagon s bodljikavom žicom.


Dug Srbije prema Londonskom klubu u ovom trenutku iznosi 860 miliona dolara, a vlada je takvu odluku donela na predlog ministra finansija i privrede Mlađana Dinkića. Visina prevremene otplate iznosiće 400 miliona dolara, što uz otplatu redovne rate doprinosi smanjenju ukupnog javnog duga za 435,8 miliona dolara.\nMinistarstvo navodi da će ovim prevremenim razduživanjem države biti ostvarena ušteda u ovogodišnjem budžetu u iznosu od 1,1 milijardi dinara, a značajne uštede biće ostvarene i u narednim godinama, jer će biti potrebna manja izdvajanja za otplatu kamata.\nMogućnost za prevremenu otplatu skupih kredita iz prošlosti stvorena je zahvaljujući značajnoj likvidnosti koja je obezbeđena u budžetu u poslednjih nekoliko meseci i s obzirom da su mere fiskalne politike dale veoma dobre rezultate u obaranju kamata na javni dug, saopštilo je Ministarstvo.\nKamatna stopa na dug Londonskom klubu iznosi 6,75 odsto, što je čak za oko dva procentna poena više od kamatne stope koju je ministarstvo finansija uspelo da ostvari prodajom evroobveznica u februaru ove godine.\nUčešće ukupnog javnog duga u bruto domaćem proizvodu na kraju februara iznosi 57,7 odsto.\nSrbija je u februaru iz budžetskih sredstava otplatila dospele kredite u ukupnom iznosu od 419 miliona evra, a od toga je na ime glavnice dospelog duga plaćeno 354 miliona evra, a po osnovu kamata 65 miliona evra.\nNajveće razduživanje izvršeno je na domaćem finansijskom tržištu, s obzirom da je otplaćeno čak 315 miliona evra glavnice duga po osnovu hartija od vrednosti emitovanih u prethodnom periodu.\nPlan Ministarstva finansija i privrede je da se država i u narednim mesecima razdužuje na domaćem tržištu, kako bi što više novca moglo da se plasira privredi.\nU cilju boljeg informisanja javnosti, Ministarstvo finansija i privrede donelo je odluku da sredinom svakog meseca objavljuje integralne podatke o stanju u javnim finansijama za čitavu državu.\nDo sada je praksa bila da se sredinom meseca objavljuju samo podaci o stanju u republičkom budžetu za prethodni mesec, dok je stanje na konsolidovanom računu budžeta (ukupno stanje na računima republike, pokrajine, gradova i opština, penzionog fonda, fonda zdravstvenog osiguranja i fonda za osiguranje od nezaposlenosti) objavljivano tek krajem meseca. Od ovog meseca će se ti podaci objavljivati istovremeno.\nNajnoviji podaci pokazuju da je u prva dva meseca ove godine deficit konsolidovanog računa budžeta iznosio 22,7 milijardi dinara.\nU januaru je zabeležen suficit od 3,8 mlrd dinara, dok je u februaru ostvaren deficit od 26,6 mlrd dinara.\nOvakva fiskalna kretanja u prva dva meseca su u najvećoj meri u skladu sa planom i pokazuju da bi konsolidovani deficit na godišnjem nivou trebalo da bude veoma blizu cilju koji je utvrđen zakonom o budžetu za ovu godinu (132 milijardi dinara, odnosno 3,6 odsto BDP-a), što je duplo manje u odnosu na prošlu godinu.\nU skladu sa očekivanjima, u februaru, mesecu sa najnižim prihodima u godini, ostvareni su niži prihodi od PDV-a u republičkom budžetu, kao posledica odluke Ministarstva finansija da se poboljša likvidnost i pomogne privredi, a posebno malim i srednjim preduzećima.\nOd februara se PDV vraća privredi ubrzanim tempom, za samo 30 dana, umesto za dotadašnjih 45 dana, dok se pretežnim izvoznicima PDV vraća za svega 10 dana.\nTo je uslovilo jednokratni pad prihoda od PDV-a u prvom mesecu primene ove odluke i takva situacija se neće ponavljati u narednim mesecima.\nPored toga, značajan broj malih i srednjih preduzeća je od februara dobio mogućnost da PDV plaća tek kada robu naplati, a ne kada je fakturiše.\nNaplata PDV-a od tih preduzeća je na taj način samo odložena, ali će biti realizovana u narednim mesecima.\nIsto važi i za mala preduzeća kojima je od februara omogućeno da PDV plaćaju tromesečno, umesto svakog meseca, tako da je naplata PDV-a od njih pomerena za april, kada će biti dužna da plate kumulativni iznos PDV-a za sva tri poslednja meseca.\nU februaru je nastavljen trend rasta prihoda kod fondova obaveznog socijalnog osiguranja i prihoda lokalnih samouprava, s obzirom da je odlukom vlade rok za ulazak u sistem uslovne poreske amnestije produžen do kraja marta.\nNajviše je porasla naplata doprinosa za zdravstveno i penziono osiguranje i poreza na imovin, a rashodi budžeta u februaru su izvršeni prema planiranoj i uobičajenoj dinamici, navedeno je u saopštenju.\nTagovi: Londonski klub, dug, otplata


U tri nastvaka iz pera čuvenog Milutina Tasića, očekuju vas priče o velikim ženama i njihovim neprocenjivim delima - Nadeždi Petrović, Milevi Marić i Živani Žanki Stokić.\nKnjige će izlaziti svakog petka, a već sada možete preuzeti prvi nastavak "Znamenite Srpkinje - Nadežda Petrović".\nNadežda Petrović korice\nOvo je zbirka koja svedoči o životu čuvene slikarke, od njenog detinjstva do vremena kada je kao dobrovoljac bila na frontu ne bi li kao bolničarka pomagala ranjenicima. Od početka Prvog Balkanskog rata pa do svoj smrti Nadežda je bila na braniku otadžbine i ostala je upamćena kao prava srpska heroina.\nPretplatite se i postanite deo „Blic premium“ kluba i ne propustite priliku da upotpunite svoju biblioteku vrednim knjigama, a u našoj opciji štampana izdanja ćemo i u buduće da vas obradujemo specijalnim edicijama iz sfere istorije, filma, nauke...


Rusko Ministarstvo: Netačni navodi da EU traži 290 milijardi evra kompenzacije od Rusije - 26.12.2021, Sputnik Srbija\nRusko Ministarstvo: Netačni navodi da EU traži 290 milijardi evra kompenzacije od Rusije\nRusija planira da brani svoja pravila za nabavke u okviru procedura koje su na snazi u Svetskoj trgovinskoj organizaciji (STO), saopštila je pres služba ruskog... 26.12.2021, Sputnik Srbija\n„Zahtevi Evropske unije svode se na ukidanje ili modifikaciju određenih mera Ruske Federacije, za koje EU smatra da krše pravila STO. Evropska unija sa 290 milijardi evra procenjuje rusko tržište nabavki, a ne štetu prouzrokovanu Uniji. Štaviše, pravila STO ne podrazumevaju ‘isplatu’ nikakvih kompenzacija“, objasnili su u Ministarstvu.U Ministarstvu su dodali da je Rusija u okviru svojih ranijih konsultacija sa EU, „Evropskoj uniji dostavila detaljna objašnjenja u vezi sa potpunom usklađenošću ovih mera sa obavezama Rusije prema STO. Svoja pravila za nabavke ćemo štititi u okviru odgovarajućih sudskih procedura“, istakli su u Ministarstvu.Ranije su mediji preneli da je Evropska unija podnela žalbu STO, zahtevajući od Rusije 290 milijardi evra u vezi sa uvođenjem politike zamene uvoza.\nrusija, evropska unija (eu), sto, zamena uvoza, rusija – ekonomija\n© Sputnik / Vladimir Pesnя / Uđi u foto-galerijuMinistarstvo za ekonomskih razvoj Rusije\n„Zahtevi Evropske unije svode se na ukidanje ili modifikaciju određenih mera Ruske Federacije, za koje EU smatra da krše pravila STO. Evropska unija sa 290 milijardi evra procenjuje rusko tržište nabavki, a ne štetu prouzrokovanu Uniji. Štaviše, pravila STO ne podrazumevaju ‘isplatu’ nikakvih kompenzacija“, objasnili su u Ministarstvu.\nU Ministarstvu su dodali da je Rusija u okviru svojih ranijih konsultacija sa EU, „Evropskoj uniji dostavila detaljna objašnjenja u vezi sa potpunom usklađenošću ovih mera sa obavezama Rusije prema STO. Svoja pravila za nabavke ćemo štititi u okviru odgovarajućih sudskih procedura“, istakli su u Ministarstvu.


Jeremić i Ferguson: Gašenje ekonomije će imati razornije posledice od virusa\nBeta 5. maja 2020. 11:50\nSjedinjene Američke Države (SAD) i najveći broj evropskih država pogrešno su reagovale na pandemiju korona virusa jer će prekid proizvodnje i velika ekonomska kriza koja sledi proizvesti razorne posledice koje su mogle biti izbegnute, ocenio je istoričar Nil Ferguson u razgovoru sa predsednikom Centra za medjunarodnu saradnju i održivi razvoj (CIRSD) Vukom Jeremićem.\n„Socijalno distanciranje bilo je bolji odgovor od prekida proizvodnje i zatvaranja čitave ekonomije, koje nije značajno doprinelo prestanku širenja virusa. Uspešan efekat je postignut merama zabrane okupljanja više ljudi na jednom mestu, poput zatvaranja kafea, restorana, odlaganja javnih dogadjaja, ograničavanja kontakta u javnom prevozu“, rekao je Ferguson u razgovoru u okviru CIRSD-ove serije „Korona dijalozi“.\nFerguson je ocenio da je bila greška „prepisivati mere“ iz kineskog grada Vuhana, umesto raditi ono što je učinio Tajvan – rano otkrivanje zaraze testiranjem i praćenje kontakata i odredjivanje karantina inficiranima umesto gašenja cele ekonomije, i dodao da je na Tajvanu „trivijalan broj“ umrlih od bolesti kovid-19, koju izaziva virus korona.\n„U SAD i Evropi će gašenjem ekonomije biti izazvana kriza kakvu ne pamte ni najstariji, uporediva sa krizom iz 1930-ih godina. Korist za javno zdravlje nije proporcionalna takvom šoku“, rekao je Ferguson.\nJeremić je naveo da je Srbija kopirala kineski model, i primetio da su Amerika i Evropa ekspresno usvojile gigantske ekonomske pakete pomoći za svoje privrede, dok Kina to nije učinila.\nMajkrosoftova dobit nadmašila očekivanja Vol strita\nDW: Plan za najgori scenario – Nemačka bez vlade\nPredsednik Barselone podneo ostavku\nPrva dama Amerike održala predizborni skup u Pensilvaniji\nFerguson je dodao da je reč o merama koje samo olakšavaju posledice zatvaranja ekonomije, a ne o stimulaciji, jer se „ne može stimulisati nešto što ste uveli u komu“, te da će se mnoge firme uskoro ugasiti i ljudi ostati bez posla s obzirom da takva pomoć ne može trajati unedogled.\nFerguson je naveo da se potpuno previdja da postoji velika verovatnoća za drugi talas pandemije i istakao da su kroz istoriju sve pandemije dolazile u više talasa – kuga u 14. veku poznata kao „crna smrt“, „atinska kuga“ koja je harala 430. godine pre nove ere, „španska groznica“ 1918. godine, kao i „azijski grip“ 1957. godine.\n„Usmerili smo se na poravnanje jedne krive kako bismo se vratili u normalno stanje, ali biće više od jedne krive. Pitanje je samo kada će se to dogoditi. Šta ćemo tada da radimo, hoćemo li ponovo sve da zatvorimo? Nadam se da ne. Bilo bi dobro da razmislimo o tajvanskom modelu testiranja i praćenja kontakata“, rekao je Ferguson.\nJeremić je rekao da je i pre pandemije u svetu bilo sve manje medjudržavne saradnje, a sve više rivalstva i trvenja, i da se ulazi u novi hladni rat izmedju Amerike i Kine, prvenstveno na polju tehnologije, a potom i na ostalim poljima.\nFerguson je naveo da je „drugi hladni rat počeo prošle godine i da je neizbežan ali i koristan“, jer će se podstaći takmičenje u razvoju tehnologije.\n„Kinezima je jasno da je počeo, dok Amerikanci, a Evropljani i više od njih, to još uvek poriču. Amerika neće dati sve od sebe ako nema suparnika, a kada nema rivala, Amerika atrofira. Mnogo su bolji rezultati kada postoji spoljni protivnik“, rekao je Ferguson.\n„Ogroman tehnološki napredak u prošlom veku je rezultat hladnog rata i razvoja vojno-industrijskog kompleksa. Internet je nastao iz ARPANET-a, koji je razvio Pentagon jer je hteo da ima komunikacioni sistem funkcionalan i u slučaju nuklearnog rata sa SSSR. Uspesi ‘Silikonske doline’ zasnovani su na rezultatima vojnih istraživanja koje su iskoristile privatne firme, a takve firme nisu postojale u Sovjetskom Savezu“, rekao je Ferguson.\nJeremić je naveo da nema mnogo optimista po pitanju proširenja Evropske unije i da se postavlja pitanje uloge EU nakon krize izazvane pandemijom, a Ferguson je dodao da „Evropa svakako nije na kolenima, a nije ni ispala iz igre“.\nFerguson, koji je 2016. godine u Beogradu u razgovoru sa Jeremićem predvideo pobedu Donalda Trampa na izborima za predsednika SAD i izlazak Velike Britanije iz EU, ocenio je da će Tramp ove godine izgubiti predsedničke izbore.\n„Do izbora će se razbuktati teška ekonomska kriza, a ni pandemija neće biti gotova. Bilo je zabavno imati predsednika iz rijaliti programa sve dok stvari nisu krenule po zlu. Kada je izbila kriza, pokazalo se koliko je Tramp nekompetentan. To će ga neumitno potopiti i to nikakva marketinška kampanja više ne može da nadoknadi“, rekao je Ferguson.\nFerguson je podsetio i da su oba kandidata za predsednika SAD, Tramp i Džo Bajden, ljudi u sedamdesetim godinama i da su zato u rizičnoj grupi od obolevanja od bolesti kovid-19, pa je moguće da se do izbora u novembru pojave i neki drugi kandidati.\n„Svako od nas će pre ili kasnije imati koronu, ako pre toga ne…\nHaos na ulicama u Italiji zbog mera: Suzavac i razbijeni izlozi…\nBlumberg ulaže još 15 miliona dolara u Bajdenovu kampanju u…


Tramp čestitao desetu godišnjicu nezavisnosti Kosova - Worldnews.com\nTramp čestitao desetu godišnjicu nezavisnosti Kosova\nAmerički predsednik Donald Tramp u pismu upućenom predsedniku Kosova Hašimu Tačiju čestitao je Kosovu desetu godišnjicu nezavisnosti.\n"Tokom proteklih deset godina, Kosovo je učinilo velike korake u ojačavanju suvereniteta i multietničke\nBritanska kraljica Elizabeta II je, povodom Dana državnosti Kosova, uputila čestitku predsedniku Kosova Hašimu Tačiju. "Veliko mi je zadovoljstvo da vam pošaljem, Vaša...\nTilerson čestitao Kosovu godišnjicu nezavisnosti\nAmerički državni sekretar Reks Tilerson čestitao je u ime predsednika SAD Donalda Trampa građanima Kosova godišnjicu proglašenja nezavisnosti. Kako navodi Tilerson, SAD...\nMakedonski predsjednik Đorđe Ivanov dao je mandat za sastavljanje Vlade Republike Makedonije predsedniku Socijaldemokratskog saveza Makedonije (SDSM) Zoranu Zaevu. Pre...\nVlada Republike Liberije demantuje izveštaje pojedinih međunarodnih i društvenih medija o prekidu dimplomatskih odnosa sa Republikom Kosovo, saopštilo je Ministarstvo...\nIdeja razmjene teritorija ili promjene granica je moralno problematičan, ako ne i uvredljiv prijedlog, ali bi ukoliko dobije podršku svih, na Kosovu i u Srbiji, regionu...\nPredsednik Kosova, Hašim Tači i ambasador Sjedinjenih Država na Kosovu Greg Delavi, te šef USAID misije James Hope potpisali su sporazum o grantu između Kosova i USAID-a,...\nPredsednik Kosova, Hašim Tači i ambasador Sjedinjenih Država na Kosovu Greg Delavi, te šef USAID misije James Hope potpisali su sporazum o grantu između Kosova i USAID-a, vredan 30 miliona evra, koji će podržati oblasti vladavine prava, dobru vladavinu, promovisanje investicija u privatnom sektoru te izgradnju ljudskih resursa. „Današnji sporazum Kosova i SAD-a je korak napred...\nBez potpune normalizacije odnosa Kosova i Srbije i bez potpune implementacije sporazuma ne vidim kako može doći do poboljšanja odnosa sa EU, izjavio je u Prištini Donald Tusk predsednik Evropskog saveta na zajedničkoj konferenciji sa predsednikom Kosova, Hašimom Tačijem. Tusk je ipak dodao da je nakon sastanaka u Beogradu i Prištini optimista po tom pitanju. Zahvalio je Tačiju,...\nNezavisnost Kosova je neopoziva i podrška Sjedinjenih država je čvrsta i nepromenjena, izjavio je za Radio Slobodna Evropa američki ambasador u Prištini, Greg Delavi, nakon što je u medijima izašla vest da je Surinam povukao priznanje nezavisnosti Kosova. „Pozivamo države koje još uvek nisu zvanično priznale tu činjenicu da to urade, jer će time osigurati mir i stabilnost na...\nPredsednik Sjedinjenih Američkih Država, Donald Trump poslao je pismo čestitke predsedniku Republike Kosova, Hashimu Thaçiju, povodom Dana nezavisnosti. "Partnerstvo između naše dve države oslanja se na zajedničke vrednosti i interese. Budućnost suverenog, multietničkog i demokratskog Kosova zasnovana je na stabilnom regionu Balkana, prosperitetnom i u...


„The Argies“ : Argetinski pank - rokeri ponovo u Bečeju - Portal Moj Bečej - Bečejske opštine iz ugla građana!\nNaslovna Aktuelne vesti bečejskih opština Kultura „The Argies“ : Argetinski pank – rokeri ponovo u Bečeju\n„The Argies“ : Argetinski pank – rokeri ponovo u Bečeju\nArgentinski sastav „The Argies“ već tradicionalno u okviru svetske turneje nastupa u Bečeju. David, Ignasio, Sebastian i Damian stižu u varoš kraj Tise u nedelju, 8. juna, a publika u „Tata bradi“ može da, kao i uvek, očekuje odličnu svirku.\nLatinoamerički pank rokeri dobro su poznati bečejskoj publici, među kojom imaju, osim fanova, i dobre poznanike, čak i prijateljstva. Poštovaoci sastava koji iza sebe ima osam albuma i 18 godina rada će i ovoga puta imati priliku da čuju hitove poput „sin nada“, „ska king“, „cuerpo a cuerpo“, „la espera“, kao i numere obrađene u prepoznatljivom stilu argentinskih muzičara, svakako su deo repertoara.\n– „The Argies“ je planetarno popularan sastav koji u Bečej dolazi godinama unazad. I ovog su puta izrazili želju da nas posete, izjavio je za dnevne internet novine „ Moj Bečej“ Siniša Tomić, jedan od posrednika u organizaciji.\nKako smo saznali, na najbolju atmosferu i publiku, posle jednog mesta u Kini, mogu da računaju upravo u Bečeju. Podrška Argenticima te večeri je JKMAMKK iz Novog Bečeja, a organizator očekuje da svoj nastup ovih dana potvrdi i novosadski Tetrapank. Svirka počinje u 20 sati, a ulaznica iznosi 150 dinara.\n„Billy club“ i međunarodni festival amaterskog filma\nGrupa ljudi koja već godinama organizuje i učestvuje u kulturnim događajima u najvećoj potiskoj opštini planira da u oktobru dovede kultni britanski punk sastav „Billy club“ u čijoj celokupnoj balkanskoj turneji učestvuju. Britanci bi takođe imali domaću podršku, JKMAMKK i Vox populi i jedan novosadski bend, dok bi prevoz iz Novog Sada i susednog Novog Bečeja takođe bio organizovan. Međutim, planova ima još.\n– Za narednu godinu ideje ja da organizujemo, u saradnji sa Hrvatima i Nemcima, međunarodni festival amaterskog filma. Do tada ćemo i dalje organizovati svirke i predstave. Ako sve bude kako planiramo, ocekujem da cemo u oktobru imati i novu predstavu u sopstvenoj produkciji, zaključio je Tomić.


Pravna i fizička lica podigla su ukupno 672,7 miliona KM kredita u ‘švicarcima’ – Informer\nPravna i fizička lica u BiH podigla su ukupno 672,7 miliona KM kredita izraženih u švajcarskim francima, od čega u Republici Srpskoj 268,7 miliona KM, a u Federaciji BiH 404 miliona KM.\nU RS je od ukupne vrijednosti kredita sa valutnom klauzulom u švajcarskim francima 263 miliona KM plasirala Hypo Alpe Adria banka, a nešto više od pet miliona maraka ostale banke.\nU ukupnom kreditnom portfoliju bankarskog sistema u RS-u, krediti vezani za švajcarski franak učestvuju sa oko 7,09 odsto, rečeno je Srni u Agenciji za bankarstvo RS.\nU FBiH 277,6 miliona KM su krediti odobreni stanovništvu i odnose se na 4 879 kreditnih partija, a krediti odobreni pravnim licima iznose 126,9 miliona KM i odnose se na 62 kreditne partije.\nU ukupnom kreditnom portfoliju bankarskog sistema u Federaciji, krediti sa valutnom klauzulom u švajcarskim francima učestvuju sa oko 3,3 posto.\nKada je riječ o mogućnostima ublažavanja tereta otplate kredita vezanih za franak u BiH, u Agenciji za bankarstvo FBiH smatraju da bi na rješavanju ovog pitanja morale da rade izvršne vlasti u BiH i banke koje su odobravale ove kredite.\nIz Agencije navode da banke moraju da imaju u vidu činjenicu da se značajnim rastom kursa švajcarskog franka, i po tom osnovu rasta kreditnih obaveza njihovih komitenata, ugrožava kreditna sposobnost tih komitenata, povećava kreditni rizik, te smanjuje stepen naplativost tih kredita, što sigurno nije u interesu banaka.\n“To ima posljedice i za samu banku, kroz veće troškove za rezerve za kreditne gubitke i izgubljeno povjerenje njihovih komitenata. Banke bi trebalo da u saradnji sa urednim komitentima zajednički traže rješenje kako bi komitenti mogli da nastave da uredno servisiraju svoje obaveze“, ističu iz Agencije za bankarstvo FBiH.\nIz Agencije objašnjavaju da presudan uticaj na kurs švajcarskog franka imaju kretanja na svjetskim deviznim tržištima, te podsjećaju da je ova valuta i prije 2008. godine oscilirala u odnosu na euro, mada promjene nisu bile tako izražene.\nIzbijanjem svjetske finansijske i ekonomske krize, kurs “švicarca” počeo je značajno da oscilira, prevashodno da raste u odnosu na evro i to zbog njegove tradicionalne uloge svjetske rezervne valute.


Počinje „Svet kakav želiš“: Glasajte za projekte koje će A1 Srbija podržati sa 10 miliona dinara - NOVA portal\nLifestyle Autor:PR tekst11. maj. 202116:17\nŽeljka Milošević, Jovana Ružičić i Lazar Bojičić Foto:Promo\nTri odabrana projekta u oblasti javnog zdravlja, obrazovanja i ekologije dobiće ukupno 10 miliona dinara u okviru novog društveno odgovornog programa kompanije A1 Srbija koji nosi naziv „Svet kakav želiš“. Građani su pozvani da daju svoj doprinos ovom poduhvatu jednostavnim glasanjem za jednu od inicijativa osmišljenih da našu zajednicu čine boljim mestom.\nTri projekta koje građani mogu podržati su „Budi data driven“ Fondacije Petlja, „Mama, kako si?“ iza kojeg stoji Centar za mame, kao i inicijativa „Bolji vazduh građanima“ koju je pokrenulo Internet društvo Srbije. Svaki od projekata dobiće podršku shodno broju dobijenih glasova u iznosu od pet, tri ili dva miliona dinara, a građani do 24. maja imaju priliku da glasaju za željenu ideju putem sajta svetkakavzelis.rs. Pravila glasanja nalažu da svaki pojedinac sa jednog uređaja može glasati jedanput tokom 24 sata, dok je sam proces prilično jednostavan i brz i ne zahteva posebne registracije.\nLazar Bojičić Foto:Promo\nFondacija Petlja osmislila je projekat „Budi Data driven“ kako bi ukazala na značaj podataka u našem svakodnevnom životu i radu. U okviru ove inicijative predviđeno je kreiranje svima dostupnog i besplatnog kursa u formatu otvorenog obrazovnog resursa, koji će se baviti temom prikupljanja, obrade, analize i zaključivanja na osnovu podataka, kao i vizualizacijom tih istih informacija zarad lakšeg razumevanja.\nJovana Ružičić Foto:Promo\nSOS telefon psihološke pomoći za mame osmišljen je kao adresa na kojoj će mame uvek naći podršku i razumevanje, što je posebno važno u okolnostima koje je nametnula pandemija. Iza projekta „Mama, kako si?“ stoji Centar za mame, čije je istraživanje je pokazalo da dve trećine majki u Srbiji jednom ili više puta nedeljno “pregore” od količine obaveza koje su preuzele na sebe, dok samo polovina njih ima kome da se obrati za emotivnu i logističku podršku. Takođe, isto istraživanje upućuje da se 77,2 odsto majki često oseća usamljeno jer je pandemija loše uticala na njihovo mentalno zdravlje.\nOsim, „Mama, kako si?“ telefonske linije, u planu je pokretanje razgovora sa majkama koje se bave interesantnim poslovima na temu brojnih izazova sa kojima se susreću na tom putu, kao i kreiranje serijala videa u okviru kojih bi stručna lica govorila o mentalnom zdravlju tokom trudnoće i prvih meseci sa detetom.\nŽeljka Milošević Foto:Promo\nU vremenima kada građani sve više brinu zbog zagađenja vazduha, Internet društvo Srbije razvilo je platformu za praćenje kvaliteta vazduha u delovima istočne i jugoistočne Srbije u kojima nema dovoljno uređaja za merenje. Projekat Bolji Vazduh građanima okupljen je oko ideje da unapredi i obezbedi distribuciju „low-cost“ uređaja za merenje kvaliteta vazduha, pod nazivom „Klimerko“, koji na svakih 15 minuta meri koncentraciju štetnih čestica u vazduhu, uz pomoć koga je takođe moguće sačiniti širu bazu otvorenih podataka o kvalitetu vazduha u Srbiji. Projekat je namenjen svim građanima, a posebno lokalnim samoupravama gde ne postoje državne stanice za merenje kvaliteta vazduha.\na1 srbijasvet kakav želiš


Sud izriče presudu za paljenje kuće novinara u Srbiji – SLOBODNA VOJVODINA\nOsnovni sud u Beogradu zakazao je za 23. februar izricanje presude optuženima za paljenje kuće novinara portala Žig info Milana Jovanovića. Udruženje novinara Srbije (UNS) pozvalo je medijske radnike da se u što većem broju okupe ispred zgrade suda u vreme izricanja presude.\n“UNS očekuje pravdu za našeg kolegu, žrtvu najtežeg napada na novinare u poslednjih desetak godina. Epilog ovog sudskog procesa dolazi dve godine i dva meseca posle zločina”, navodi se u saopštenju UNS-a od 22. februara.\nPrvostepena presuda će 23. februara biti izrečena Dragoljubu Simonoviću, koji se tereti da je podstrekivao na paljenje kuće Jovanovića zbog tekstova o njegovom radu dok je bio predsednik opštine Grocka, drugooptuženom Vladimiru Mihailoviću, kao i Aleksandru Marinkoviću, koji se tereti da je direktan napadač na kuću novinara.\nUNS je u saopštenju ocenio da presuda treba da pošalje nedvosmislenu poruku da zločini nad novinarima neće ostati nekažnjeni i da će država posebno zaštititi lokalne novinare i medije koji su izloženi većim pritiscima prilikom istraživanja malverzacija javnih funkcionera, poput portala Žig info.\nRelated Topics:Milan JovanovićpresudaUNS\nDanas: POKS raskinuo koaliciju sa DSS


Vlada će izdvojiti 18 miliona eura za gradnju i adaptaciju škola i vrtića – ProSrpski Portal\nVlada će izdvojiti 18 miliona eura za gradnju i adaptaciju škola i vrtića\nDodaju da će novac biti izdvojen i za adaptaciju 10 srednjih škola širom Crne Gore i za nabavku novog namještaja i opreme za sve stručne škole\n31. oktobar 2019, 19:25\nažurirano 31. oktobar 2019, 21:02\nVlada je prihvatila ugovor o finansiranju između Crne Gore i Evropske investicione banke (EIB) za realizaciju projekta Program unapređenja crnogorskog obrazovanja, vrijedan 18 miliona eura.\nKako se navodi, cilj tog projekta je povećanje pristupa djece kvalitetnoj njezi u ranom djetinjstvu i kvalitetnom obrazovanju u predškolskim ustanovama, kao i poboljšanje uslova za učenje učenika u osnovnim i opštim i stručnim srednjim školama.\n“Usvojena je Informacija o zaključenju Ugovora o finansiranju između Crne Gore i EIB, za realizaciju projekta „Program unapređenja crnogorskog obrazovanja” i prihvaćen Ugovor o finansiranju, vrijedan 18 miliona eura”, piše u saopštenju.\nNavodi se da je predviđena izgradnja četiri nove škole, gimnazije u Podgorici, škole na Zabjelu, u City kvartu i na Karabuškom polju, nadogradnja tri vrtića od kojih je svaka vrijedna više od dva miliona eura, i adaptacija deset srednjih škola širom Crne Gore.\nDo sada najveće ulaganje u CG obrazovanje: Vlada izdvaja €18 mil. za gradnju: gimnazije u Podgorici, školâ na Zabjelu, u City kvartu i na Karabuškom polju, tri vrtića, adaptaciju 10 srednjih škola širom CG i nabavku novog namještaja i opreme za sve stručne škole. @ProsvjetaCG pic.twitter.com/N33KWTTpJq\n“Ugovor prati donacija od preko milion eura koja će biti iskorišćena za izbor renomiranog konsultanta”, dodaje se u saopštenju.\nNovac će, kako se navodi, biti iskorišćen i za nabavku novog školskog namještaja, računarske opreme, i opreme za sve stručne škole.\n“Zaključivanje ovog Ugovora i ovako veliko ulaganje u obrazovanje pokazuje u realizaciji čvrsto opredjeljenje Vlade da investira u znanje”, dodaje se u saopštenju.\nadaptaciju će eura gradnju izdvojiti miliona ŠKOLA vlada vrtića za


Obama: SAD i Kenija ujedinjene protiv terorizma\nObama i Kenjata odgovaraju na pitanja medija posle današnjeg bilateralnog sastanka\nNa konferenciji za novinare posle susreta sa predsednikom Kenije Uhuruom Kenjatom, američki predsednik rekao da između SAD i Kenije postoji obimna i efikasna koordinacija u oblasti protivterorizma, pre svega u vezi sa ekstremističkom grupom al-Šabab.\nAmerički predsednik Barak Obama poručio je u Najrobiju da su SAD i Kenija ujedinjene u borbi protiv terorizma.\nNa konferenciji za novinare posle susreta sa predsednikom Kenije Uhuruom Kenjatom, Obama je rekao da između SAD i Kenije postoji obimna i efikasna korodinacija u oblasti protivterorizma, pre svega u vezi sa ekstremističkom grupom al-Šabab.\nAmerički predsednik takođe se zahvalio Keniji zbog toga što je prihvatila izbeglice iz Somalije, raseljene zbog sukoba u toj zemlji.\nObama je poručio da SAD sarađuju sa Kenijom, kako bi se ta zemlja suprotstavila pretnjama po svoj prosperitet i pohvalio predsednika Kenjatu zbog toga što se obavezao da iskoreni korupciju i podigne nivo transparentnosti.\nUpitan da prokomentariše prava homoseksualaca u Keniji, Obama je naglasio da smatra da država ne bi smela da diskriminiše ljude zbog njihove seksualne orijentacije.\nRanije danas, Obama je govorio na Samitu globalnog preduzetništva, i tom prilikom istakao da bi ono moglo da pomogne da se sruše barijere i izgrade mostovi između kultura u Africi, pružajući alternativu nasilju i beznađu. Obama je ohrabrio investiranje u Afriku, navodeći da taj kontinent treba da bude centar svetskog rasta u budućnosti.\nPosle dva dana u Keniji, Obama odlazi u Etiopiju, zemlju koju kao ni Keniju nikada ranije nije posetio nijedan aktuelni američki predsednik.


U subotu 12. novembra tekuće godine u MZ Radovlje, mještani podružnice Kalići završili su prvu fazu radova na izgradnji infrastrukture kroz ovo naselje.\n2009. godine su započeli sa prikupljanjem novčanih sredstava od mještana ovog sela za nabavku armirano-betonskih cijevi promjera od 500 do 300 mm, koje bi ugradili u postojeće otvorene kanale duž cijelog naselja, a time znatno proširili put u oba njegova smjera od Mejtaša ka Potoku i Mišanovićima u dužini od oko 800 metara.\nIste godine krenulo se sa ugradnjom većih profila cijevi uz angažman mašina i vlastitim radom seljana, da bi se 12.11.2011. godine konačno završio ovaj rad koji sa uloženim meterijalom i angažmanom mašinske operative košta oko 10.000,00 KM.\nZavršetkom ovih radova stvoreni su uvjeti za predstojeće asfaltiranje puta kroz ovu podružnicu, koji je prije dvije godine dobio građevinsku dozvolu, odnosno uvršten je u jedan od puteva koji će se finansirati iz sredstava Općine Visoko. Postojeći asfalt širine tri metra je već dotrajao i na mnogo mjesta totalno uništen jer je rađen prije tridesetak godina, i finansiran je isključivo sredstvima samodoprinosa mještana Kalića.


Državljani Srbije bez uvoznih dažbina u zemlju mogu da unesu robu u vrednosti do 100 evra. Građani treba da znaju da se za pošiljke čija je sadržina roba kupljena putem interneta, a čija je vrednost veća od 50 evra plaćaju i carina i PDV, dok pošiljke čija je vrednost do 50 evra podležu samo naplati PDV-a u iznosu od 20 odsto.\nPovodom predstojećeg trgovačkog "crnog petka", kada se veliki broj građana Srbije odlučuje da ode u šoping ture u okolne zemlje zbog velikih popusta, Uprava carina navodi da carinski službenici spremno dočekuju kako povećan broj pošiljaka, tako i pojačani promet putnika na graničnim prelazima.\n"Potpuno je prirodno da ljudi požele da iskoriste mogućnost velikih popusta tokom tzv. crnog petka koji je popularan u susednim zemljama, samo ne treba da zaborave na važeće propise u putničkom prometu koje naša služba dosledno sprovodi", kaže šef carinske ispostave Horgoš Budimir Zagorac.\nZagorac je dodao da zahvaljujući saradnji sa susednom administracijom, nakon povraćaja PDV-a, vrednost robe koju su putnici nabavili poznata je svim službama koje rade na granici.\n"Tako je prostor za zloupotrebe i neprijavljivanje sveden na minimum", rekao je Zagorac.\nDa bi se izbegle neprijatnosti i eventualno nezadovoljstvo zbog obračuna uvoznih dažbina, u Upravi carina putnike savetuju da se pre puta detaljno informišu o svojim pravima i obavezama, što mogu učiniti i posetom sajta carinske službe, gde su aktuelni propisi detaljno opisani u brošuri "Vodič za putnike".\nNama najbliže zemlje, Mađarska, Austrija i Rumunija, u koje građani odlaze u šoping imaju različit pristup povraćaju PDV-a, a granični prelazi koji zbog predstojećih popusta mogu osetiti pojačan promet putnika su Horgoš, Kelebija, Batrovci, Vatin, kao i manji prelazi u njihovoj blizini.\nOni koji se odluče za kupovinu preko interneta treba da znaju da se za pošiljke čija je sadržina roba kupljena putem interneta, a čija je vrednost veća od 50 evra plaćaju i carina i PDV, dok pošiljke čija je vrednost do 50 evra podležu samo naplati PDV-a u iznosu od 20 odsto. Treba takođe znati da se sva roba koja se naručuje "onlajn" carini po jedinstvenoj carinskoj stopi od 10 odsto na utvrđenu carinsku osnovicu.\nŠef carinske ispostave Pošta Beograd Slobodan Marković, govoreći o najvećim izazovima pri carinjenju poštanskih pošiljaka, ukazao je da se u 90 odsto slučajeva događa da pošiljke kupljene preko interneta pristižu bez prateće fakture, na osnovu koje bi mogla da se ustanovi vrednost robe.\n"Carinski službenici osim navedene vrednosti (odnosno računa) za utvrđivanje carinske vrednosti, koriste i druge metode, poput upoređivanja vrednosti slične ili istovetne robe", istakao je Marković.\nIzvor: Vebsajt B92, 26.11.2019.


VUJOVIĆ: Problem zagađenja vazduha nećemo ostaviti drugima, MINISTARSTVO RASPISALO TRI KONKURSA - Informer\nJavni konkursi za podršku lokalnim samoupravama, koje je raspisalo Ministarstvo za zaštitu životne sredine, za cilj imaju smanjenje zagađenje vazduha, a resorna ministarka Irena Vujović najavljuje da će u više gradova biti zamenjene kotlarnice, među kojima je i Kragujevac\nOna je za TV Pink rekla da će to za Kragujevac biti velika stvar, jer je gradska kotlarnica jedan od najvećih zagađivača u tom gradu.\nMinistarstvo je raspisalo tri konkursa - za obnovu starih kotlarnica, za projekte sufinansiranja smanjenja zagađenja vazduha poreklom iz individualnih izvora i za pošumljavanje.\nVujović navodi da će se zahvaljujući konkursima poboljšati standard života građana, naročito ako se, kaže, u školama budu menjale kotlarnice.\n- To će svakako učiniti boljim zivot našim mališanima. Nećemo ovaj problem ostavljati nekom drugom, već ćemo se suočavati sa time - poručila je Vujović.\nNavela je da su individualna ložista jedni od većih zagađivača i dodala da će se upravo kroz raspisane konkurse domaćinstva podstaći da pređu na ekološki prihvatljivije energente.\nPodsetila je da je rok za prijavu na sva tri konkursa 16. februar i pozvala jedinice lokalne samouprave da se prijave.\nIrena Vujović zagađenje Vazduh Ministarstvo za zaštitu životne sredine


Kosovo pozvalo Lukašenka da okonča nasilje i otpočne dijalog - Kosovo Online\n28. Oktobar 2020. • 14:45\nKosovo je pozvalo Belorusiju da okonča nasilje, pusti na slobodu neopravdano pritvorene, poštuje slobodu medija i započne sveobuhvatan dijalog, koji bi doveo do fer i poštenih izbora, prenosi Kosovo pres.\nKosovo se time pridružilo zajedničkom pozivu međunarodne zajednice, SAD, EU i Saveta za ljudska prava koji je upućen beloruskim vlastima.\nKosovska ministarka spoljnih poslova i dijaspore Meljiza Haradinaj Stubla rekla je da Kosovo stoji uz SAD i međunarodnu zajednicu u znak podrške mirnim i demokratskim ciljevima beloruskog naroda.\n"Pozivamo vladu Lukašenka da pusti na slobodu sve nepravedno pritvorene, da prekine internet blokadu u zemlji, da započne dijalog sa članovima opozicije i održi slobodne i poštene izbore", navela je Haradinaj Stubla.\nBelorusiju je pogodila politička kriza nakon predsedničkih izbora 9. avgusta, kada su u zemlji počeli masovni antivladini protesti, pokrenuti zbog službenih rezultata glasanja na kojima je Lukašenko dobio više od 80 odsto glasova.\nLukašenkovi protivnici tvrde da su izbori pokradeni, piš Kosovo Pres.\nAleksandar Lukašenko Kosovo Belorusija Meliza Haradinaj-Stubla\nLukašenko u Beogradu sa Vučićem i o Kosovu\nTokom dvodnevne posete Beogradu predsednik Belorusije Aleksandar Lukašenko razgovaraće sa predsednikom Srbije Aleksandrom Vučićem o aktuelnim pitanjima, a jedna od tema biće i Kosovo.\nVučić: Zahvalnost Belorusiji na bezrezervnoj podršci Srbiji prema pitanju Kosova


PKS realizuje elektronski TIR karnet - Pluton Logistics\n27/03/2014 04/05/2017 marko\te TIR, elektronske TIR deklaracije, IRU, kamionski transport, Lukas Lagier, Milica Dubljević, Mirko Ožegović, Rafael Hrt, Srđan Aleksić, TIR, TIR EPD deklaracije, TIR karnet, UNECE, Vladimir Nikolić\nPrivredna komora Srbija je po broju izdatih TIR karneta prva u regionu. Imajući u vidu činjenicu da je PKS prva u svetu po broju poslatih TIR EPD deklaracija, procentualno po broju izdatih TIR karneta, IRU je izabrao naše TIR stručnjake za konsultacije u vezi sa konceptom projekta elektronskog TIR karneta.\nUdruženje za saobraćaj i telekomunikacije PKS tim povodom su 26. marta posetili Rafael Hrt, rukovodilac TIR karnet menadžmenta u IRU i Lukas Lagier, IT projekt menadžer. Sa stručnjacima IRU razgovarali su Milica Dubljević, sekretar Udruženja za saobraćaj i telekomunikacije PKS, Mirko Ožegović, rukovodilac TIR i ATA odeljenja, Vladimir Nikolić, stručni saradnik za izdavanje TIR karneta i Srđan Aleksić, stručni saradnik za kontrolu i vraćanje TIR karneta.\nMenadžeri IRU su naglasili da je u saradnji sa UNECE, započela realizacija zajedničkog projekta e-TIR (elektronskog TIR karneta) i u narednom periodu plan je da se zajedno sa odabranim asocijacijama, a posebno sa Privrednom komorom Srbije, razradi koncept e-TIR. Privredna komora Srbije i njeno TIR odeljenje dali su značajan doprinos u vezi sa poručivanjem, praćenjem statusa i garancijama za elektronski TIR.\nIRU će integrisati predloge Udruženja za saobraćaj i telekomunikacije PKS pri izradi kompjuterizovanog sistema e-TIR, imajući u vidu da su za ovakve projekte od neprocenjivog značaja iskustva iz prakse. Predstavnici IRU su najavili niz seminara i radnih sastanaka neophodnih za implementaciju ovog značajnog projekta.\n← „Yumis“ izvozi za Belorusiju i Somaliju\n“Milšped“ ponudio novih 5.000 paletnih mesta za prehrambenu industriju →\nOd 2016. profesionalnim vozačima za vožnju kroz EU potrebno uverenje da nemaju poremećaj sna\n02/01/2016 24/04/2017 marko\nIRU Logistics & Innovation Forum – Novi centar za inovativna rešenja vezana za drumski transport\n10/06/2019 13/06/2019 marko


Vesti online / Scena / Estrada / Gordana Lazarević: Nije lako opstati na tržištu, a vi ste to uspeli\nOd prvog dana ste objektivni: Gordana Lazarević\nNaime, te godine sam proglašena za pevačicu godine, a "Mala žena" je bila pesma godine.\nVremena su teška, sada se vesti čitaju na internetu i nije lako opstati na tržištu, a vi ste to uspeli.\nUvek postoji jedan deo ljudi, pogotovo starija populacija, koji vole da uzmu novine u ruke i pročitaju ih od prve do poslednje strane.\nOd prvog dana ste bili objektivni, nikada niste bili žuta štampa kao što je to slučaj u srpskim medijima.\nTako treba da ostane, da na pravi način izveštavate naše ljude u dijaspori jer njima je i te kako važno da znaju šta se dešava u zemlji.\nZato ste mi još draži.\nŽelim da ostanete uvek dosledni sebi, želim vam još veći tiraž i da pridobijete što više mlađih čitalaca.\nESTRADA Čeda Marković: Kompletan list, evropskog formata\nŠOUBIZNIS "Vesti" značajne za naše ljudi u dijaspori


Muški frizer – Frizerski salon Lara i Marija Banovo Brdo Beograd\nXXI vek je vreme kada ljudi brinu o sebi i svom izgledu više nego ikada ranije. Mnoge opcije ulepšavanja, doterivanja i negovanja danas su dostupne i rado se koriste od strane ljudi širom planete. Ranije je sve ovo navedeno posebno važilo i bilo značajno za ženski pol, dok se poslednjih decenija i u muškim krugovima sve veća pažnja posvećuje izgledu, od treniranja, preko ishrane, pa do ulepšavanja. Muški frizer je obavezna stanica svakog savremenog muškarca makar nekoliko puta godišnje, bez obzira na dužinu kose i frizuru koju ima. Danas svaki muški frizer u Beogradu prati svetske trendove, i može muškoj populaciji da ponudi savremene, najmodernije frizure, koje će ih učiniti još lepšim, muževnijim, drugačijim, posebnim, u zavisnosti od želja svakog pojedinca.\nMuški frizerski saloni u Beogradu mogu se naći skoro na svakom koraku, ali u tom prevelikom izboru treba da pronađete onog muškog frizera koji će u potpunosti slediti vaše želje, koji će vam pomoći da izgradite prepoznatljiv stil i da budete drugačiji u očima svih ostalih oko vas. U slučaju da vam je upravo potreban proveren i pouzdan muški frizer Banovo Brdo je vaše odredište, u tom slučaju mi smo prava adresa za vas. Trudimo se da svakom našem klijentu ponudimo širok spektar usluga i učinimo da bude srećan i zadovoljan, a dokaz toga jeste veliki broj stalnih mušterija koje se iznova vraćaju i koje nam poklanjaju svoje poverenje svaki put kada sednu na neku od naših stolica. Kad god vam je potreban najbolji muški frizer Požeška je naša lokacija, na kojoj ste uvek dobrodošli.\nMuške frizure koje kreiramo iz dana u dan prava su umetnost friziranja, nastojimo da u svakom trenutku, kada ste neodlučni, možemo da vam ponudimo opciju, frizuru koja bi odgovarala vašem obliku lica, vašem stilu, vašim afinitetima. Zato, kad god vam bude potreban muški frizer Beograd je iznedrio veliki broj talenata na ovom polju, a mi vam nudimo najpovoljnije i najkvalitetnije usluge koje muški frizer može da vam ponudi, jer želimo da imate poverenja u nas, da sa nama napredujete, menjate frizuru kad god poželite i da nastavimo zajedno potragu u pravcu boljeg stila, modernijeg života. Najbolji muški frizer samo za vas, na teritoriji Banovog Brda, dostupan u svako doba, kad god budete spremni za veliku promenu u vašem životu, kad god budete spremni za najbolju mušku frizuru koju ćete ikada imati.


BANJA LUKA: ODRŽAN SDS-ov SKUP PODRŠKE ZLOČINCU KARADŽIĆU\nObjavljeno: 26. Jul 2008. 05:07:26\nU organizaciji Srpske demokratske stranke (SDS) danas se u Banjoj Luci okupilo nekoliko stotina građana kako bi dali podršku uhapšenom haškom optuženiku Radovanu Karadžiću.\nUz zastave RS-a i zastave na kojima su oznake SDS-a, manja grupa mladića nosila je slike Karadžića i drugog haškog optuženika Ratka Mladića sa natpisima „srpski heroji“, majice sa likom Draže Mihailovića, maske sa likom Karadžića, te druge nacionalističke simbole i oznake.\nUkoliko se zna da u Banjoj Luci, prema procjenama živi oko 250.000 građana, odziv na ovaj skup SDS-a bio je jako mali. To ilustruje i činjenica da su građani nezainteresirano prolazili pored okupljenih građana na Trgu Krajine, kao i na isti način iz obližnjih kafića gledali na grupu predvođenju članovima banjalučkog SDS-om koja se sa glavnog trga uputila ka crkvi Cvete trojice gdje je organizirano „paljenje svijeća ili moleban za Radovana Karadžića“.\nI u drugim općinama u RS-u tačno u podne organizirani su ovakvi skupovi koje je SDS simbolično nazvao “Hod za Srpsku i snaga molitve”.\nČlan Predsjedništva Gradskog odbora SDS-a Banje Luke Anđelko Grahovac kazao je novinarima da je stranka ove skupove organizirala širom RS-a „zbog šoka koji se desio i kako bi ispoljili gorčinu zbog hapšenja Radovana Karadžića i njegove, 'eventualne', isporuke Haškom tribunalu“.\nOn kaže da je „to veliki udarac za srpski narod i da se nastavljaju nepravde koje su već prisutne 10 do 15 godina, jer zapadni moćnici neprincipjelnom politikom kažnjavaju srpski narod, što je i sada slučaj“.\nGrahovac nije mogao reći šta je razlog za mali odziv ljudi u Banjoj Luci ovom skupu.\n„Mi želimo da damo podršku Karadžiću u njegovoj pravednoj odbrani i odbrani srpskog naroda“, dodao je član Predsjedništva banjalučkog SDS-a.


Napredak Srbije u oblastima koje su ključne za proces pristupanja Evropskoj uniji (EU) je neujednačen i ograničen, ocenila je koalicija prEUgovor, koja smatra da Akcioni plan za poglavlje 23 mora biti revidiran i da je došlo do bitnog nazadovanja u oblasti slobode izražavanja.\nDirektorka Beogradskog centra za bezbednosnu politiku Sonja Stojanović Gajić istakla je da koaliciju čini sedam nevladinih organizacija i da su danas želeli da predstave tri teme koje su važne za organizacije civilnog društva - učešće civilnog sektora u pregovorima, borba protiv korucije i sloboda medija i izražavanja.\nOna je naglasila da je učešće civilnog sektora u procesu pregovora sa EU nedosledno i nepotpuno, pa bi to trebalo promeniti da bi se u procesu pregovora iskoristili kapaciteti građanskog društva.\nStojanović Gajić je rekla da bi trebalo pojačati dostupnost informacija o pregovorima, jer je javnost nedovoljno obaveštena, i napomenula da nema razloga da svi delovi pregovaračke pozicije Srbije budu poverljivi.\n- Vlada se često "vadi" na Evropsku komisiju, ali su organizacije civilnog sektora apelovale i na institucije Unije da objavljuju dokumenta - dodala je ona.\nPrema njenim rečima, nema ni doslednosti Vlade Srbije da se u proces uključe nevladine organizacije, a jedini primer je Ministarstvo pravde koje je tražilo pomoć i sugestije.\nStojanović Gajić je, međutim, rekla da se ni oni nisu pokazali kada je reč o dvosmernosti saradnje, pa nema nijedne povratne informacije koje su sugestije prihvaćene, a koje odbačene i zašto.\nBojana Medenica iz Transparentnosti Srbije je istakla da Akcioni plan za poglavlje 23 kvalitetom ne odgovara ogromnom značaju tog dokumenta za ostvarivanje dva ključna prioriteta Vlade Srbije - pridruživanje EU i borbu protiv korupcije.\nVažno je da taj dokument bude što kvalitetniji i što detaljniji, jer će se EU fokusirati na praćenje mera koje su njime zacrtane. Ukoliko Srbija preuzima manje obaveza, da bi ih što lakše ispunila, propustiće se šansa za stvaran i osetniji napredak u borbi protiv korupcije, istakla je ona.\nDirektor Centra za istraživačko novinarstvo Branko Čečen ocenio je da je ponašanje vlasti tokom poplava prema korisnicima društvenih mreža - tvitera i fejsbuka i podizanje optužnica protiv njih bila samo najava odnosa prema medijima u Srbiji.\nOn je naveo da u Srbiji i dalje nema potpunih podataka o tome koliko je ljudi privedeno i optuženo za širenje panike u vreme poplava. kako je rekao, javno je objavljeno da je troje ljudi privedeno zbog širenja panike, a da je, prema podacima beograske Policijske uprave, samo u Beogradu privedeno 15 osoba, ocenivši da bi, da bi se utvrdilo koliko ih je ukupno privedeno, moralo da se ide po policijskim upravama u Srbiji.\n- U isto vreme, ne postoje dokazi da je nastala panika tako da ćemo videti šta će biti sa ovim ljudima. Neki su pristali na neke nagodbe, neki su za uslovne kazne, a neki su odlučili da potraže pravdu na sudu - rekao je Čečen.\nDodao je i da protiv sredstava javnog informisanja, poput televizija, koja su prenosila "mnogo strašniji medijski sadržaj" i mogla da izazovu paniku, niko nije podizao optužnice.\n- To je, ispostavilo se, bila najava jednog potpuno novog i posebnog odnosa prema medijima u Srbiji... Način na koji se to događa je manje očigledan od posledica kojih smo svedoci - rekao je Čečen.\nČečen je podsetio da je i EU u svom godišnjem izveštaju izrazila zabrinutost zbog ugrožavanja slobode izražavanja, i dodao da tvrdnje tvrdnje Olje Bećković, povodom ukidanja emisije "Utisak nedelje", da je imala pritiske od menadžmenta B92 i direktno od premijera Aleksandra Vučića nikada nisu opovrgnute.\n- Mi smo svesni da se to događa jako dugo, ali ovo je prvi put da osećamo bitno ugroženu slobodu izražavanja. Ostaje kvalitativna analiza da se uradi koliko ima negativnih sadržaja o vlasti - rekao je Čečen.\nOn je ukazao i da je postalo teško pronaći sadržaj koji na bilo kakav kritički i analitički način se bavi neuspesima ove Vlade. Čečen je uporedio i izveštavanje medija sa suđenja Darku Šariću i Miroslavu Miškoviću, nazivajući ih medijskom manipulacijom.\n- U slučaju Darka Šarića, u medijima se piše kao da je neizvestan uspeh optužnice i to je zabrinjavajuće, dok u slučaju Miškovića, za krivična dela koja su prilično nejasna u našem zakonodavstvu, prilično se negativno izveštava o Miškoviću i sudiji u tom postupku - rekao je Čečen.\nŠef delegacije EU ima DVE VAŽNE PORUKE ZA SRBIJU\nBrnabić i Korčok: Razvijati odnose Srbije i Slovačke\nGligorov: Bolja privredna povezanost regiona - put u EU\ncudo Mediji su cudo!\nGSJ Za svaku tvrdnju mora se imati dokaz.Sve rekla,kazala u poslovnom a i uobicnom svetu moze samo stetiti.Poznato je da je Olja simpatizer Tadica,Pajtica,Zivkovica i verovatno po njihovom nalogu plasira sve te lazi u medijima.Na uredjivacku politiku jedne TV stanice koja je pri tom u vlasnistvu stranaca ne moze niko vrsiti pritisak.Ni jedan privatnik ne dozvoljava da neko odlucuje umesto njega.\nKris Jedni mediji "hvale" Šarića a drugi ga "kude". Isto je i sa Miškovićem. Kako da "ujednačimo" percepciju novinara o medijski interesantnim osobama, čiji sudski procesi s pravom povećavaju čitanost i gledanost ? Možda briselska birokratija ima neki univerzalni recept ...\nzeka koliko ja mogu da primetim u tekstu su debelo kritikovani mediji i njihova izvestavanja\nPREVAZIDjENI Brisel još ne shvata da to što su nam servirali sve godine dok je ds vladao više na ovim prostorima ne pale.Svet se menja,a oni se ponašaju kao da se ništa ne događa.\nBiljana Mogućnost pristupa informacijama je veća nego ikada. Jednostavno nema šanse da se nešto zataška, da se ne sazna u ovoj maloj zemlji.\ntonixxx Ne vidim kako i na koji nacin su mediji ugrozeni ili sputavani,kad pisu sve o vlasti,bez ikakvog pardona.\nVranooki Mislim da su ipak informacije dostupnije nego ranije.\nKATALEJA Sve dok postoje BLIC I b92 sloboda medija postoji


Turska zainteresovana za proizvodnju ruske vakcine protiv kovida - Sputnjik Srbija\nTurska zainteresovana za proizvodnju ruske vakcine protiv kovida\n07:42 11.11.2020 (osveženo 07:43 11.11.2020) Preuzmite kraći link\nTurska je zainteresovana za organizaciju proizvodnje vakcine protiv kovida 19 „Sputnjik V“ u turskim fabrikama za proizvodnju lekova, saopštila je pres služba Ministarstva zdravlja Rusije.\n„Ministar zdravlja Turske izrazio je interes za organizaciju proizvodnje vakcine ‘Sputnik V’ u fabrikama turskih proizvođača lekova nakon sprovođenja toksikoloških ispitivanja predviđenih lokalnim zakonodavstvom“, navodi se u saopštenju Ministarstva nakon sastanka ministara zdravlja Rusije i Turske, Mihaila Muraška i Fahretina Kodžija, koji je u utorak održan na inicijativu turske strane.\nMuraško je uverio turskog kolegu da je Rusija spremna da organizuje takva ispitivanja u sertifikovanoj laboratoriji, precizira se u saopštenju.\n„Strane su se dogovorile da narednih dana započnu realizaciju sporazuma“, dodalo je Ministarstvo.\nRuski fond za direktne investicije: Kad je reč o vakcini, spremni smo na saradnju sa svima\nkovid 19, Turska, Sputnjik V, vakcina


Tomislav Nikolić: U pripremi zajednički Plan bilateralne saradnje sa Kinom\n► Tomislav Nikolić: U pripremi zajednički Plan bilateralne saradnje sa Kinom\nFoto: Beta / Kancelariju za saradnju sa Rusijom i Kinom\nPredsednik Nacionalnog saveta za koordinaciju saradnje sa Rusijom i Kinom Tomislav Nikolić izjavio je danas da je u pripremi zajednički Plan bilateralne saradnje Srbije i Kine, u okviru inicijative "Pojas i put".\nNikolić je posle sastanka sa ;odlazećim predsednikom Kineske banke u Srbiji Liuom Sijaofeiem kazao da će tim planom biti obuhvaćene sve oblasti saradnje dveju država.\n"Nakon uspešne privatizacije RTB Bor možemo ozbiljno da razvijamo saradnju u proizvodnji. Zajedničko investiranje Kine i Srbije u treća tržišta vidim i kao buduće projekte Kineske banke. Nadam se da ćemo uskoro u Srbiji, nakon privatizacije RTB Bor od strane Zinđina, imati i nove velike kineske investicije", rekao je Nikolić a preneo Nacionalni savet za koordinaciju saradnje sa Rusijom i Kinom.\nSijaofei je naveo da je cilj Kineske banke da u budućnosti dovede što više velikih kompanija iz te zemlje u Srbiju, ali i da srpske kompanije posluju posredstvom nje u Kini.\nProtest u Hongkongu protiv kineskih trgovaca\nNekoliko hiljada ljudi protestovalo je danas u Hongkongu protiv kineskih trgovaca.\nUvoz Kine iz SAD pao je u jeku trgovinskog rata između dve zemlje 31,4 odsto u junu u odnosu na isti mesec prošle godine, dok je izvoz na američka tržišta manji 7,8 odsto, pokazuju podaci...\nTornado pogodio Kinu, šest mrtvih\nŠest ljudi je poginulo a skoro 200 je povredjeno prilikom prolaska tornada kroz grad na severoistoku Kine, saopštile su danas lokalne vlasti.\nTramp optužio Kinu i Evropu da manipulišu svojim devizama\nAmerički predsednik Donald Tramp optužio je danas Evropu i Kinu da manipulišu svojim valutama u sopstvenu korist da bi stimulisale svoje privrede i bolje se takmičile sa SAD.


Кompanija Tele-Fonika Кable (TF Кable) je osnovana 1992. godine u Mišljenicama, u okolini Krakova, u Poljskoj i nalazi se na listi najboljih evropskih proizvođača kablova sa širokim opsegom proizvoda koji obuhvata više od 25 hiljada vrsta kablova.\nTF Kable proizvodi\nTF Кable je prepoznat kao pouzdan dobavljač kablova i povezanih proizvoda napravljenih od bakra, aluminijuma i optičnih vlakana, koje koriste vodeće svetske kompanije u oblastima energetike, telekomunikacija, rudarstva, industrije, građevinarstva. Kompletnu ponudu proizvoda i tehničke specifikacije možete pronaći ovde.\nTele-Fonika & Navitas u Srbiji i regionu\nNavitas i Tele-Fonika Poljska, ekskluzivnom saradnjom na teritoriji zemalja CEFTA regiona garantuju najbolje moguće korisničko iskustvo. Počev od brze i jasne prodajne i tehničke podrške sve do podrške u post garantnom periodu za sve kablove proizvedene u fabrikama u Poljskoj.\nImpozantna fabrika u gradu Bidgošču, na severu Poljske, specijalizovana je za proizvodnju energetskih kablova sredneg i visokog napona do naponskog nivoa 550 kV. Opremljena je novom ispitnom laboratorijom.\nFabrika Krakov-Vjelicka specijalizovana je za proizvodnji gumenih kablova, specijalnih kablova za građevinsku industriju i svih tipova rudarskih kablova.\nFabrika Krakov-Bježanov je druga fabrika u prelepom Krakovu. Specijalizovana je za proizvodnju nadzemnih vodova i programa za železnicu.\nFabrika Mišljenice, u okolini Krakova, gde se nalazi i sedište kompanije je specijalizovana za proizvodnju optičkih i bakarnih telekomunikacionih kablova.\nKompanija Tele-Fonika Kable je od 2008. godine vlasnik fabrike kablova u Zaječaru. Prodajni tim fabrike pokriva region Balkana nudeći proizvode iz sopstvenog proizvodnog programa.


Projekat “EU za Naturu 2000 u Srbiji” na Evropskoj zelenoj nedelji\nDatum: 4. Jun 2021.\nVreme: 12:00 - 15:00\nDelegacija Evropske unije u Republici Srbiji obeležava Evropsku zelenu nedelju posvećenu “ambiciji nultog zagađenja” od 31. maja do 4. juna 2021. godine.\nU petak, 4. juna u Botaničkoj bašti u Beogradu državna sekretarka zaštite životne sredine Jelena Tanasković i šef sektora za saradnju Delegacije EU u Republici Srbiji Ingve Engstrom, učestvovaće na događaju koji organizuje projekat ”EU za Naturu 2000 u Srbiji”.\nNa događaju će biti prikazane aktivnosti i glavni rezultati koji su ostvareni tokom dve godine sprovođenja projekta koji je posvećen zaštiti prirode i konzervaciji biodiverziteta. Republika Srbija ima izuzetno bogat biodiverzitet, a tokom poslednje dve godine tim od 30 stručnjaka radio je na identifikaciji najboljih lokacija za konzervaciju vrednih biljnih i životinjskih vrsta, kao i staništa. Te teritorije biće deo mreže Natura 2000, najveće mreže zaštićenih područja na evropskom kontinentu.\nTokom događaja, premijerno će biti prikazan film o Naturi 2000, biće prikazane i funkcionalnosti mobilne aplikacije na terenu i upravljanje podacima o biodiverzitetu, a biće predstavljen i Natura 2000 sajt kao deo internet stranice Minsitarstva zaštite životne sredine.\nZaštita prirode je važna vitalna tema za Srbiju za primenu poglavlja 27 kao dela pregovaračkog procesa za pristupanje EU, a koje se odnosi na zaštitu životne sredine i klimatske promene. Mreža Natura 2000 je ključni instrument za zaštitu biodiverziteta u Evropskoj uniji, uspostavljena da obezbedi opstanak najvrednijih vrsta i staništa i da osigura da evropski sistemi prirode ostanu zdravi i izdržljivi. Delegacija Evropske unije u Srbiji pruža podršku Ministarstvu zaštite životne sredine u procesu transpozicije evropskih direktiva o životnoj sredini u srpsko zakonodavstvo, kroz različite projekte i tehničku pomoć.\n2. Novembar 2020. 18:00\nGreen Fest panel - EU Zeleni dogovor, priroda i klimatske promene\n29. Oktobar 2020. 12:00\nGreen Fest panel: Kvalitet vazduha – od evropskog do lokalnog nivoa\n28. Oktobar 2020. 18:00\nGreen Fest panel – Da li naša odeća uništava Planetu?\n17. Decembar 2020. 18:00\nFinalna ceremonija foto-konkursa „Natura 2000 u kadru“


Među niškim devojčicama, šampionsku titulu je odnela Emilija Krstić, učenica Osnovne škole „Dušan Radović“, dok je među dečacima prvi na cilj stigao Luka Mihajlović iz Osnovne škole „Branko Miljković“.\nUz još 7 dečaka i 7 devojčica, Emilija i Luka izborili su plasman u veliko finale takmičenja sedmog ciklusa „Brzinom do Zvezda”, koji organizuje kompanija Telenor u saradnji sa Srpskim Atletskim Savezom. Kako je najavljeno, finale će biti održano u junu 2021. godine u Beogradu.\nU međuvremenu, „Brzinom do Zvezda” seli se u Beograd, u opštinu Stari Grad, gde će 14. maja biti održana sledeća etapa ovog takmičenja koje za cilj ima razvoj i popularizaciju atletike i promovisanje sporta i fizičke aktivnosti među osnovcima.\nZa više informacija, posetite sajt https://www.brzinomdozvezda.rs/.\nIako nam kalendarsko leto zvanično tek stiže danas, u našem regionu već su počele tropske vrućine. Ipak, moramo priznati da smo se uželeli letnje vreline i užeglog sunca, što je i normalno, jer je prošle godine zbog aktuelne situacije malo ko imao normalno letovanje. Sada svi jedva čekamo da se domognemo plaže, obale reke, jezera ili makar obližnjeg bazena, kako bismo nadoknadili hronični nedostatak vitamina D, a mnogi će ugrabiti i priliku da odu negde na more. Ipak, ono što nikako ne smemo da zaboravimo jeste da uvek budemo na oprezu, jer boravak na suncu donosi i određene rizike.


maj 2021 - Media Pont\n22. maja 2021. 27. maja 2021. Vladimira Dorčova Valtnerova\nU organizaciji “Heror media pont”-a, Arhiva Vojvodine i Centra za razvoj manjinskih i lokalnih medija uz pokroviteljstvo Uprave za kulturu Grada Novog Sada održan je drugi događaj Subotnji razgovori iz prolećnog ciklusa. Tema razgovora je bila Skriveni Novi Sad.\nUz moderaciju Zorana Kneževa, hroničara i publiciste gosti su bili Aleksandar Reljić Relja, novinar, autor dokumentarnih filmova, muzičar i Mr Slavko Matić, frontmen benda Zbogom Brus Li i kulturni poslenik opšte prakse.\nSlušaoce i gledaoce današnjih Subotnjih razgovora uveo je u temu Zoran Knežev: ,,Novinar Bogica Mijatović, koji je podatke o novosadskim i vojvođanskim bendovima revnosno sastavio u NS Rokopediju i Ilustrovanu enciklopediju rok muzike u Vojvodini, beleži da je prvi nastup pank sastava Crkveni pacovi, pre gotovo četiri decenije, održan na terasi braće Sivački u Mičurinovoj 20. Nastupi u školama bili su značajni i za generacije koje su rođene kada je rokenrol već osvojio svet. Tih ranijih godina važna je bila i Tribina mladih, prostor koji je osvajao slobode, a kome su duh davali ljudi koji su danas značajna imena ovdašnje kulture, počevši od Lasla Vegela, Želimira Žilnika, Slobodana Tišme…\nSetimo se Mašinca, Žute kuće i Atrijuma. Sredinom osamdesetih otvara se Atrijum u Pašićevoj ulici, koji je punu deceniju gostio novosadske rok bendove, džezere, goste iz drugih krajeva i omladinu željne muzike. Značaj Atrijuma je u tome što su u njemu iskustvo sticali bendovi kao što su Atheist Rap, Obojeni program, Boye, Love Hunters-i, svi oni koji će ubrzo steći i prefiks „kultni“. Utorkom, sredom i četvrtkom su bili dani Atrijuma i ko je voleo ozbiljnu muziku, džez i rokenrol, taj je znao šta ga čeka. Tu su prošli gotovo svi novosadski bendovi.\nIako je već tada, s kraja 80-tih, vreme postajalo mučno, retko koji prostor ima tu sudbinu da je radio, u suštini, kratak period, a da je ostavilo toliki trag da se pamti i danas. To samo potvrđuje da popularnost mesta nisu donosile fensi stolice, nego ljudi koji su u njima sedeli. Edi Keler je, kako beleži Bogica Mijatović, po napuštanju Obojenog programa pretvorio Žutu kuću u muzički kutak. U njoj su se uvežbavali mnogobrojni lokalni sastavi, između ostalog i Atheist Rap, dok je drugi deo kuće bio klub u kojem su nastupali gotovo svi novosadski alternativci od Andrle i Imperium of Jazz-a, Vriska Generacije i dr. Svirali su tu i Disciplina kičme, Marko Brecelj, Let 3, KUD Idijoti… Ipak, „Žutara“ je sravnjena sa zemljom 1995. godine. „Tamo su odlazili ljudi čiji je ukus formirao pank, a koji su bili istomišljenici Boya, Obojenog programa, Andrle i družine. Žuta kuća je bila božanstveno mesto i nije postojao nijedan razlog da se ona sruši. Nikome nije smetala.\nU periodu devedesetih ostaje upečatljiva Linea, gde su svirali zaista odlični bendovi sa raznih strana tadašnje Jugoslavije. Kada je u pitanju Linea, u tom klubu u okviru letnjeg bazena na Sajmu, prvi put su se predstavili Generacija bez budućnosti, bend koji je takođe ostavio dubok trag na novosadskoj pank sceni. S druge strane, zanimljivo je napomenuti i to da su u uređenju Pipinga, u obijanju starog maltera, učestvovali Peđa Vranešević, Želimir Žilnik, Slobodan Tišma i dr.”\nAleksandar Reljić Relja je od muzičara iz benda Generacija bez budućnosti stasao u novinara koji se bavi i izveštava o ratnim temama, što čini i danas. Poslednjih nekoliko godina sazreva u autora dokumentarnih filmova, među kojima je njegovo, do sada najznačajnije ostvarenje, film Unuk, koji je 2018. godine na Festivalu Prix Europa nominovan za najbolji evropski dokumentarni film godine.\nMr Slavko Matić je sa svojim pankburaškim bendom Zbogom Brus Li uspeo da formira jedinstveni svetski muzički pravac koji spaja pank, tamburašku i starogradsku muziku. Kuriozitet ovog benda je, koji uspešno stvara i nakon skoro 30 godina, da je snimio tri albuma sa istom postavom muzičara!\nAlternativna muzička scena mapirala je grad Novi Sad visoko na lestvici gradova koji su dali širok spektar muzičkih izraza.\nPokrovitelje: Uprava za kulturu grada Novog Sada\n20. maja 2021. 20. maja 2021. Media Pont\nKako je lokacijski, ovaj novonapravljeni prostor, u neposrednoj blizini Riblje pijace, koja subotom pre podne naročito živi, mi smo pripremili sadržaj koji adekvatno upotpunjuje upravo odlazak na pijacu, pazar, susrete sa prijateljima i poznanicima.\nU periodu 10:00-11:00 održavaće se razgovori na razne teme vezane za život grada Novog Sada.\nVreme da se može obaviti nabavka, da se čuju zanimljivi govornici i stići da se na vreme napravi ručak.\nTema rezervisana za 22. maj je Skriveni Novi Sad.\nGosti su Aleksandar Reljić, novinar i autor dokumentarnih filmova i Mr Slavko Matić, frontmen benda Zbogom Brus Li i kulturni poslenik opšte prakse.\nSubotnji razgovori se prenose uživo na prvom programu Radio Novog Sada, RTV Vojvodine na FM mreži 87,7 Mhz i strimingom na www.rtv.rs


subota, 14 Juli 2012 11:36 Učesnici Marša kod premijera\nUčesnike Marša mira “Srebrenica 2012” je u sjedištu Zeničko-dobojskog kantona primio Fikret Plevljak, premijer sa ministrima Tukom, Seferovićem, Trifunovićem i Balordom. Ova grupa Zeničana koja četvrtu godinu zaredom organizuje odlazak pješice do Memorijalnog centra Potočari u Srebrenici prešla je za devet dana oko 300 kilometara puta, kako bi prisustvovala dženazi za 520 Srebreničana. Grupa od 22 entuzijasta među kojima i dvoje djece smatraju svojom obavezom i dužnošću održavati uspomenu na žrtve strašnog zločina koji se dogodio u Srebrenici. Premijer Plevljak u razgovoru sa učesnicima Marša mira istakao je da je bila čast biti dio te kolone koja je hodila ka Srebrenici I da je to pobjeda svakog učesnika pojedinačno jer put je naporan, ali vrijedan cilja. Inače, delegacija Vlade Kantona susrela se sa ovim učesnicima Marša mira, prošle sedmice u Tuzli, šestog dana pješačenja kako bi im dala podršku i odala priznanje za njihov trud.\n« Potpisivanje ugovora za stipendije Vranduk: veče hafiza i Kur'ana »\nna vrh Vi ste ovdje: HomeZenicaVijestiUčesnici Marša kod premijera


Saradnja Eurobank i „Fondacija Ana i Vlade Divac“\nEurobank redukovala emisiju CO2 u svojoj poslovnoj mreži\n18 Februar 2013.\nSmanjena potrošnja električne energije štedljivim LED sijalicama\nBeograd, 18. februar 2013 – Povodom kampanje „Štedljivi kredit“ koja promoviše uštede u svakodnevnim radnjama poput vožnje, peglanja i potrošnji energije, Eurobank je odlučila da zameni halogene sijalice u svojim ekspoziturama sa štedljivim, LED sijalicama.\nUpotrebom sijalica koje duže traju i troše manje električne energije, Banka doprinosi energetskoj efikasnosti svoje poslovne mreže, uz racionalizaciju troškova poslovanja. Eurobank, kao prva finansijska institucija u zemlji sa sertifikatom za društveno odgovorno poslovanje, zamenom sijalica smanjiće godišnju emisiju ugljen-dioksida za 88,5 tona. Pored toga, LED sijalice u odnosu na halogene emituju godišnje pet puta manje ugljen-dioksida, emisija toplote niža je 12,5 puta,a radni vek duži 11,67 puta.\nUšteda električne energije kroz zamenu sijalica sprovedena je povodom kampanje „Štedljivi kredit“ kojim se objedinjavaju sva mesečna dugovanja prema bankama u samo jednu ratu, i do upola manju, uz specijalnu pogodnost oslobadjanja od troškova obrade kredita, koja važi do kraja marta meseca. Na taj način, građani mogu da smanje svoja mesečna izdvajanja i kamatnu stopu po kojoj trenutno plaćaju kreditna zaduženja.\nEUR 115.2382 117.5900 120.5298\nCHF 108.5412 110.7563 113.5252\nUSD 102.2159 104.3019 106.9094\n3M EURIBOR -0.433\n3M BELIBOR 1.04\n3M CHF LIBOR -0.686


Slobodno srpski sa Fadiljom Ljepajom\nU 385. emisiji Slobodno srpski gostovao je politički analitičar Fadilj Ljepaja. U intervjuu Budimiru Ničiću on je rekao da predsednici Kosova i Srbije, Hašim Tači i Aleksandar Vučić, više ne veruju, kako je kazao, evropskom procesu na Balkanu i da su zbog toga krenuli da dijalog pokrenu sa one tačke, sa koje može da se pokrene.\n„Bar oni (Vučić i Tači) veruju da je tako, a tu je važna administracija Vašingtona. Jednostavno dosta se dugo lobiralo iz Begrada, iz Prištine, iz Moskve, iz Ankare, za neko novo uređenje Balkana, gde je bio princip nepromenljivosti granica i jednostavno bi se to rešilo drugačije. Sad da li će to uspeti ne zavisi ni od Vučića, ni od Tačija, čak ni od Moskve, jednostavno zavisi od toga kako će stvari teći na novembarskim izborima u Vašingtonu“.\nKomentarišući najavu predsednika Kosova Hašima Tačija da neće učestvovati u dijalogu Beograda i Prištine, ako ga bude vodio evropski izaslanik Miroslav Lajčak, Ljepaja kaže da Tači to radi iz drugih razloga.\n„On (Tači) to radi samo zato da bi bio u centru pažnje. Ako bude uvideo da tako mora da bude, on će tako i da uradi, ali on se tako predstavlja kao najmoćniji igrač na terenu...“..\nKFOR jedini garant mira\nGovoreći o 21-oj godišnjici od dolaska međunarodnih snaga na Kosovo, Ljepaja je kazao da je KFOR i posle više od dve decenije jedini garant mira u ovom trenutku.\n„Da nema danas KFOR-a na Kosovu, ne bi bilo nikakvih garancija ni za šta, ni za Kosovo, a ni za stanje unuar Kosova. Mislim da vlast na Kosovu još uvek ne može da garantuje bezbednost svih građana dok ne bude postignut sporazum između Kosova i Srbije o normlanizaciji odnosa, jer država Srbija radi na tome da Kosovo onesposobi da obavlja funkcije i uspeva u tome dosta dobro. Oni igraju na kartu nefunkcionalnosti na Kosovu i Kosovo ne uspeva pod tim pritiskom, jer kad neko ima kontrolu nad jednom zajednicom, može uvek da pravi problem“.\nBoreći se protiv kriminala Kurti stekao više protivnika nego saveznika\nGovoreći o radu Vlade Kosova na čijem je čelu bio Aljbin Kurti, Ljepaja je kazao da je Kurti „krenuo da rešava neke probleme na Kosovu i ispunjava ono što je obećao u izbornoj kampanji“, a što se odnosi na borbu protiv korupcije i kriminala.\n„On je to krenuo sistemski da rešava i mislim da je napravio više protivnika nego saveznika tim svojim potezima. Ja mislim da je to čak uticalo i na saveznike u Vladi... Kurti nije imao neki čarobni štapić, ali nije krenuo na taj put sam. Dve partije: Pokret Samoopredeljenje i DSK ušli su u neki željeni pravac koji većina stanovništva na Kosovu želi. Kurti je sistemski krenuo da rešava probleme državne strukture promenama i izgleda da je došao do nekog momenta kad koalicioni partner nije hteo više da prati Samoopredeljenje na tom putu. Onda se tu umešala i međunarodna politika. Mislim da je više forsirano, čak odavde, to neko nepoverenje prema vladi i jedostavno dobili smo šta smo dobili“, rekao je u emisiji Slobodno srpski analitičar Fadilj Ljepaja.


Hipobaricna terapija (Hypobaric therapy)\nKvantnom medicinom možemo zabeležiti promene koje se javljaju unutar našeg tela a jos uvek ne daju simptome; takođe se moze konstatovati već nastalo oboljenje, a mozemo videti i razlog nastale bolesti.Jedna od najvećih prednosti korišćenja sistema e-lybra jeste utvrđivanje genetske predispozicije za razvoj budućih bolesti, znaci detektovati promenu pre nego se ona i pojavi.\n"Želja za zdravljem svojstvena svim ljudima, kraljevima i seljacima, bogatima i siromašnima, postoji od početka čovečanstva" (kineska izreka)\nVeć na ulasku će vas sačekati uvek vedro osoblje, spremno da vam pomogne u iznalaženju pravog rešenja i adekvatnog saveta za vaše zdravstvedne dileme.\nUkoliko se javljate telefonom ili šaljete e-mail, učinićemo sve sa naše strane da dobijete precizan i pravovremen odgovor. Takodje, kada ste prvi put kod nas, daćemo vam sve potrebne instrukcije da se pripremite za pregled.\nPregled, dijagnozu i terapiju radi iskusna lekarka sa dugogodisnjim iskustvom u oblasti konvencionalne medicine, tradicionalne kineske medicine, akupunkture i kvantno-informacione medicine.\nRadeći samostalno kroz svoju privatnu praksu u inostranstvu, gde je stekla veliko znanje i iskustvo, doktorka veoma iscrpno to znanje primenjuje u svakodnevnom radu sa pacijentima koji posete njenu ordinaciju u Beogradu.\nStrpljivo će vas saslušati ali isto tako ce ciljanim pitanjima odmah notifikovati značajne detalje iz vaše istorije bolesti, vaše simptomatologije i usmeriti ih ka postizanju precizne dijagnoze kao i konceptu predloga lečenja. Njena metodologija se zasniva na principima Tradicionalne Kineske Medicine, Energetske Medicine, i Kvantno-Informacione Medicine. Naravno, sve će objasniti na jedan veoma pristupačan način kako bi ste razumeli čak i one najsloženije procese koji su u vašem telu značajni a do tada možda na njih niste obraćali pažnju ili vam vaš lekar nije ukazao na njihov značaj.\nNadamo se da cete nam pružiti mogućnost da steknemo i vaše poverenje kroz primenu medicinskih tretmana iz domena tradicionalne kineske medicine kao i najnovije metodologije kvantno-informacione medicine u dijagnostici i lečenju kao i očuvanju psiho-fizičkog, mentalnog i emocionalnog zdravlja i blagostanja.


Danas je na miting podrške predsjedniku Srbije Aleksandru Vučiću otputovalo pedeset članova Aktiva mladih Srpske demokratske stranke Bijeljina.\nOmladince SDS-a je ispratio predsjednik Gradskog odbora SDS Bijeljina Mićo Mićić.\n- Omladina Srpske demokratske stranke se organizovala da danas ode u Beograd na miting podrške predsjedniku Srbije Aleksandru Vučiću. Podržavamo njihovuideju, jer je predsjednik Srbije prijatelj Republike Srpske i našeg Grada i nedavno je izdvojio i značajna sredstva za Republiku Srpsku. Vučić na Srpsku gleda kao na dio cjelokupnog prostora na kome žive Srbi, želeći da sačuva mir i opstanak srpskog naroda na ovim prostorima, na čelu Srbije kao garanta Dejtonskog mirovnog sporazuma - istakao je Mićić, koji je iskoristio priliku da se zahvali predsjedniku Vučiću i na podršci za izgradnju auto-puta Beograd-Banjaluka preko Semberije, ali i za izdvojeni novac za sportske sale u Bijeljini.\nOn je istakao da rukovodstvo Gradskog odbora Bijeljina u potpunosti podržava Vučića.\n- Stojimo iza politike koja podrazumijeva mir na ovim prostorima, ekonomski prosperitet i poštovanje Dejtonskog mirovnog sporazuma - jasan je bio Mićić.\n- Dajemo podršku politici predsjednika Vučića i Srpske napredne stranke. Srbija na čelu sa Vučićem ima stabilnost i napredak, što je pokazatelj da pod dobrim rukovodstvom može ići u pravom smjeru - smatra predsjednik Aktiva mladih SDS Bijeljina Vlado Ljubojević, ističući da Republika Srpska gleda u Srbiju i očekuje njenu podršku za Srbe sa ove strane Drine.\nViše iz ove kategorije « Kuvalja: Trka spaja srpski narod sa obje strane Drine /FOTO/ Otvoren Sajam turizma i gastrokulture /VIDEO/ »


Ministarka odbrane pozvala Đukanovića da doprinese miru i bezbednosti Crne Gore – DnevniZurnal\nMinistarka odbrane pozvala Đukanovića da doprinese miru i bezbednosti Crne Gore\nby admin 29/08/2021, 19:17 1.3k Views\nMinistarka odbrane Crne Gore Olivera Injac pozvala je predsednika države Mila Đukanovića da doprinese da mir i bezbednost budu prioritetna vrednost svih, bez izuzetka.\nInjac je za RTCG rekla da je Đukanovićeva izjava da je spreman da se pridruži protestima protiv najavljenog ustoličenja mitropolita crnogorsko-primorskog Joanikija na Cetinju „direktna nedoslednost“ zajedničkog saopštenja sa sednice Saveta za odbranu i bezbednost.\nIstakla je da su tim saopštenjem svi društveno-politički akteri „pozvani na mir, suzdržanost, toleranciju i razumevanje, te poštovanje ljudskih prava i verskih sloboda, Ustava i zakona Crne Gore“.\nDodala je da Đukanovićeva izjava „nedvosmisleno dovodi u sumnju“ njegovo zalaganje za implementaciju zaključaka Saveta za odbranu i bezbednost, jer se ne može razumetii kao težnja za smirivanje tenzija i društvene radikalizacije u Crnoj Gori.\nNaglasila je da politizacija verskih pitanja „nije put crnogorskog razvoja i prosperiteta“ i zaključila da politički akteri koji politizuju verska pitanja i odluke, odnosno pristupaju im kao političkim i koriste ih za svoju političku agendu, „ne promovišu vrednosti dijaloga i tolerancije, kao primarnim za evropski put Crne Gore“.


Pravila o zaštiti privatnosti – Baite 10-11, zvanični veb sajt | Kolibe u gradu Bardonekja\nOva Izjava o zaštiti privatnosti se odnosi na veb sajt www.baite1011.com koji je u vlasništvu i kojim upravlja objekat Baite 10-11. Izjava o zaštiti privatnosti opisuje način na koji prikupljamo i koristimo lične podatke koje unesete na našem veb sajtu: www.baite1011.com. Takođe objašnjava opcije koje su vam dostupne u pogledu naše upotrebe vaših ličnih podataka i kako možete da pristupite tim podacima i da ih ažurirate.\nUkoliko ne želite da dozvolite obradu podataka kao što je opisano u stavkama C-F, a nije vam direktno dostupna ova opcija (na primer, u podešavanjima naloga), kontaktirajte objekat na gianfranco.giachetti@icloud.com .\nOslanjamo se na to da ćete se pobrinuti da svi vaši lični podaci budu potpuni, tačni i aktuelni. Molimo vas da nas što pre obavestite o bilo kakvim promenama ili greškama u vezi sa vašim ličnim podacima na gianfranco.giachetti@icloud.com . Vaš zahtev ćemo obraditi u skladu sa važećim zakonom.\nUkoliko imate pitanja ili nedoumice u vezi sa načinom na koji obrađujemo vaše lične podatke, ili ako želite da primenite svoja prava u skladu sa ovim obaveštenjem, možete slobodno da nas kontaktirate na gianfranco.giachetti@icloud.com . Takođe, svoja pitanja i nedoumice možete da uputite lokalnim organima za zaštitu podataka.


Ovako je zaštićeni svedok "3593" opisao svoje povrede koje je zadobio kad su ga pripadnici takozvane OVK oteli u aprili 1999. godine i danima prebijali, držeći ga zatočenog na imanju u selu Zlaš. On je danas u Specijalnom sudu Kosova nastavio od juče započeto svedočenje na suđenju jednom od komandanata terorističke OVK Saljihu Mustafi, koji je komandovao grupom koja je počinila te zločine.\nIako je na prethodna dva ročišta Mustafa napuštao sudnicu posle pauze za ručak, ne želeći da sluša optužbe svedoka, jutros je sedeo na optuženičkoj stolici. Predsedavajuća sudija Mapi Felt-Folja je tražila da razgovaraju o njegovom neprisustvovanju suđenjima. Mustafa je kazao da je napuštao pretrese pošto je nedavno bio pod stresom zbog više razloga. Tada je sednica zatvorena za javnost, tako da se nije moglo čuti šta je optuženi ispričao.\nZa javnost je ponovo otvorena kad je svedok "3593" nastavio da odgovara na pitanja tužioca, a Mustafa je bio u sudnici. Međutim, i to svedočenje je nekoliko puta zatvarano tako da se nije moglo čuti šta je "3593" sve ispričao.\n- Nakon što su me jednom pretukli, taj što me tukao, a to je optuženi, naredio je dvojici da me vrate u podrum gde su me držali zatvorenog. Ja ne izgovaram njegovo ime i ne želim da ga kažem dok sam živ - kazao je svedok, ispričavši da je jedan od zatvorenika tad imao opekotine po telu, a da su mu sve vreme bile vezane ruke, tako da nije mogao da jede, kad su im davali po parče starog hleba.\nZaštićenom svedoku su pokazane i fotografije, na kojima je on prepoznao kuću i okolne objekte gde su ga držali zatočenog i tukli. Svi objekti na tom imanju su u međuvremenu srušeni.\nMustafi se sudi za ratne zločine po četiri tačke optužnice: proizvoljno lišavanje slobode, surovo postupanje, mučenje i ubistvo. Žrtve su bila šestorica albanskih civila, koji nisu podržavali OVK ili su bili prijatelji sa Srbima.\nTužilaštvo je završilo ispitivanje svedoka, a zaštitnik žrtava Ani Pues je započela pitanjima kako su te povrede koje je zadobio uticale na njegov budući život. Ona je tražila da celo njeno ispitivanje od sat vremena bude zatvoreno za javnost, jer će njena pitanja biti privatne prirode, pa bi zaštićeni svedok mogao biti prepoznat.\nBONUS VIDEO: Helikopteri KFOR-a nadleću Jarinje\nAlbanci OVK hag Saljih Musafa\nALBANSKI TERORISTI HOĆE NA SLOBODU: Uputili hitan zahtev sudu u Hagu, nude i novac za kauciju\nODBRANA predsednika i potpredsednika tzv. Udruženja veterana OVK, Hisnija Gucatija i Nasima Haradinaja, optuženih za zastrašivanje svedoka, zatražila je njihovo hitno puštanje na slobodu, tvrdeći da nema razloga da i dalje budu u pritvoru u Hagu.\n16. 08. 2021. u 15:21\n16:30 KISEONIK U BOLNICAMA PO EVROPSKIM STANDARDIMA: Alen Šeranić na sednici skupštine RS o stanju u zdravstvenim ustanovama\nNALAZI kiseonika koji su uzeti u zdravstvenim ustanovama u Srpskoj odgovaraju standardima evropske farmakopeje,. izjavio je ministar zdravlja i socijalne zaštite Republike Srpske Alen Šeranić rekao na posebnoj sednici Narodne skupštine Republike Srpske.\n16:29 PORUKE U VREMENSKIM KAPSULAMA: Đaci OŠ "Svetozar Marković" na originalan način obeležili rođendan\n16:25 NARODNA SKUPŠTINA RS DONELA ODLUKU: Usvojen Zakon o lekovima i medicinskim sredstvima\nNARODNA skupština Republike Srpske usvojila je danas po hitnom postupku Zakon o lekovima i medicinskim sredstvima Republike Srpske.\n16:23 PONOVO "PETRIJA": Posle više od četiri decenije Mirjana Karanović premijerno u kultnom naslovu Dragoslava Mihailovića\n16:23 PRVO IDEMO U SFERU ODBRANE I SUDSTVA: Radovan Višković o vraćanju nadležnosti Republici Srpskoj\nPREMIJER Republike Srpske Radovan Višković izjavio je danas da Vlada Srpske u procesu vraćanja prenesenih nadležnosti ne želi napraviti nijedan problem bilo kome, te istakao da Republika Srpska prvo ide u sferu odbrane, sudstva, tužilaštva i, uslovno rečeno, oporezivanja. On je naglasio da je sve što se radi zagarantovano Dejtonskim sporazumom, Ustavom BiH i Ustavom RS.


Vujović: Rebalansom budžeta još četiri milijarde za ekologiju – Dnevni Magazin\nVujović: Rebalansom budžeta…\n“Sa uvećanim budžetom imaćemo još više sredstava na raspolaganju iz kojih ćemo rešavati ekološke probleme u Srbiji”, rekla je ministarka Vujović.\n“Još jednom pozivam lokalne samouprave da prate naše konkurse i iskoriste podršku koju ćemo im dati. Takođe, iz ovih sredstava, pomagaćemo gradovima i opštinama da saniraju divlje deponije na svojim teritorijama. Već smo sproveli javni poziv kojim smo ih pozvali da mapiraju sve lokacije na kojima se nedozvoljeno odlaže otpad”, rekla je Vujovićeva.\n“Ekologija je naš prioritet i nastavićemo da sprovodimo sve projekte i aktivnosti kojima je cilj da unapredimo stanje životne sredine. Povećanje budžeta, najbolji je dokaz koliko smo ozbiljni u toj nameri. Rezultati ne mogu doći preko noći, ali građani su se već uverili u to šta smo uradili, a do kraja godine pokazaćemo još dobrih rezultata”, rekla je Vujovićeva.


Dr Goran Lažetić: PREVENCIJA PONOVNOG KOCKANJA (RECIDIVA)\n1. Podrška - Otvoren razgovor sa članom porodice ili bliskim prijateljem. Od ogromne koristi je učlanjenje u neku organizaciju koja promoviše zdravije stilove života, tj. druženje i razmenu iskustava sa osobama koje imaju isti problem.\n2. Različite aktivnosti - Odvratiti se od impulsa za kockanjem drugim aktivnostima kao što je čišćenje kuće, odlazak u teretanu, ili gledanje TV.\n3. Odložite početak kockanja - Recite sebi da ćete čekati pet minuta, petnaest minuta ili sat vremena - onoliko koliko dugo mislite da možete izdržati. Neophodno je odbiti prvi nalet impulsa za kockanjem\n4. Stavite se u poziciju gubitnika - Napravite u svojoj glavi scenario šta će se sve desiti ako odete da kockate. Razmislite o tome kako ćete se osećati nakon što ste potrošili sve pare i otišli razočarani kući, izneverivši još jednom i sebe i svoju porodicu.\nKada definišete najčešće znake upozorenja, karakteristične za Vas, neophodno je da to podelite sa ljudima od poverenja. Kada nastupi kriza, često nećete uspeti sami da je prepoznate, te je neophodno u tim situacijama postupati prema savetima ljudi od poverenja iz Vašeg okruženja. Vrlo često ćete poricati problem, pa je važno u pripremi prevencije recidiva naći rešenje i za taj problem. Sa ljudima od poverenja, do detalja razraditi situaciju i držati se dogovorenog postupka KOJI STE VI PRIHVATILI!....